Demopaja: tukiviittomarobotti - Robocoast\nMomo-robotti innostaa tukiviittomien opetteluun\nMomo-robotti tervehtii asiakkaita ja henkilökuntaa Satakunnan sairaanhoitopiirin Antinkartanon kuntoutuskeskuksessa. Kahden päivän testauksessa tutkitaan jäljittelevätkö lapset, joilla on autisminkirjon kehityshäiriö ja muut erityistä tukea tarvitsevat Momon tekemiä tukiviittomia. Tukiviittomat ovat viittomakielen viittomia, joita käytetään puheen rinnalla täydentämässä puhetta. Tukiviittomien käytössä on haasteena, että autistiset lapset keskittyvät usein kommunikoivan ihmisen tahattomiin ilmeisiin, mikä vie helposti huomion pois tukiviittomista.\nKokeilun tarkoituksena oli selvittää, keskittyvätkö asiakkaat paremmin tukiviittomien opetteluun, jos viittomien tekijänä onkin ilmeetön ja eleetön robotti. Lisäksi haluttiin saada tietoa lapsen halusta ja valmiuksista kommunikoida robotin kanssa.\n– Osallistuimme ensimmäistä kertaa verkostotyöskentelyyn, jossa kehitysvammaiset sekä teknisen alan, robotiikan, kommunikaation, neuropsykologian, palvelumuotoilun ja kehitysvammapalvelujen osaajat kohtaavat. Kokeiluun tarvittiin kaikkien erityisosaamista, kertoo laatupäällikkö Jouko Alinen.\nAntinkartanossa saadut alustavat kokemukset ovat rohkaisevia.\n– Alkuun ohjasin muutaman viittoman, jotta asiakkaat huomaavat mistä on kyse. Asiakkailla, joilla autismin aste oli lievempi, sekä niillä, joilla oli jo aiempia kokemuksia tukiviittomilla kommunikoinnista, sujui viittomien toistaminen hyvin, toteaa puheterapeutti Akuliina Lehtonen.\n12-vuotias Reko Ojala osallistui kokeiluun yhdessä äitinsä Marita Ojalan kanssa.\n– Tulimme Kankaanpäästä varta vasten paikalle tutustumaan robottiin, sillä Reko pitää erityisesti roboteista. Kokemuksena tukiviittomien opettelu robotin kanssa oli myönteinen ja mielenkiintoinen. Robotti ei tuntunut ollenkaan pelottavalta. Rekoa kiinnosti eniten robotin puhe, kertoo Marita Ojala.\n– Hienoja hetkiä olivat ne, kun asiakas käytti tukiviittomia Momoa jäljitellen. Tyytyväisyys oli käsin kosketeltavaa ja niitä hetkiä ei mitata euroilla. Ne lapset ja nuoret, jotka kommunikoivat vähäisessä määrin ihmisen tai robotin kanssa, saattaisivat useamman tapaamiskerran jälkeen kiinnostua tukiviittomien käytöstä robotin kanssa. Palvelukulttuurin näkökulmasta oli mielenkiintoista nähdä, että robotiikan kehittäjiksi löytyy inhimilliset arvot edellä kulkevia osaajia, iloitsee Alinen.\n– Kehittyvän teknologian yritysvastuuhankkeet, kuten Momo-robotti, ovat Futuricelle erityisen antoisia. Ymmärryksemme sosiaalisesta robotiikasta – sen mahdollisuuksista ja rajoitteista – kasvoi huomattavasti lyhyessä ajassa. Työntekijämme ympäri Eurooppaa ovat olleet hankkeesta jopa poikkeuksellisen innostuneita. Tästä on nyt hyvä jatkaa syvemmälle sosiaaliseen robotiikkaan ja sen sovellutuksiin hoivapuolella – toivottavasti Prizztechin ja Satakunnan sairaanhoitopiirin kanssa erinomaisesti sujunutta yhteistyötä jatkaen, toteaa Futurice Oy:n ”korporaattihippi” ja yritysvastuujohtaja Teemu Turunen.\nFuturice kehitti Momon InMoov-robotin pohjalta. Robotin kokeilu on osa Prizztechin EAKR-rahoitteista Älykäs tuotanto -hanketta, jonka Robocoast R&D -demopajoissa tuotetaan uusia teknologisia ratkaisuja niin teollisuuden kuin palvelusektorinkin tarpeisiin. Futuricen palvelumuotoilija Minja Axelsson hyödyntää demopajan tuloksia diplomityössään, jossa tutkitaan robotin ja lapsen välistä vuorovaikutusta.\nLue myös Futuricen juttu aiheesta: https://www.futurice.com/blog/when-momo-the-robot-met-children/\nMarita Ojala, Reko Ojala ja Akuliina Lehtonen ovat ensimmäisten joukossa hyödyntäneet Momo-robottia tukiviittomien opetteluun.


Miten ja milloin nykyisen Paytrailin asiakkaat siirretään uuden Paytrailin käyttäjiksi? – Paytrail tukipalvelu\nPaytrailin nykyasiakkaiden siirto uuden Paytrailin käyttäjiksi on mahdollista aloittaa sen jälkeen, kun uusi rajapinta on julkaistu 5.10.2021. Asiakkaiden siirto vaatii kuitenkin sitä, että kauppiaalla oleva verkkokauppa-alusta tai hänellä käytössä oleva maksumoduuli tukee uutta rajapintaa.\nAsiakkaiden siirrossa edetään alustakohtaisesti, eli kaikki samaa alustaa käyttävät kauppiaat pyritään siirtämään yhtenä kokonaisuutena. Välttääksemme asiakaspalvelumme liiallisen ruuhkautumisen, toivomme asiakkaiden siirtyvän heille ilmoitetun aikataulun mukaisesti. Siihen saakka asiakas voi jatkaa nykyisen Paytrailin käyttöä normaalisti.\nOnko yritykselläsi oma verkkokauppa-alusta?\nSiirtymän ja mahdollisen integraatiotyön aikataulu sovitaan yhdessä kunkin alustatoimittajan kanssa. Mikäli emme ole olleet sinuun vielä yhteydessä aiheen tiimoilta, pyydämme sinua olemaan pikimmiten meihin yhteydessä: kumppanit@paytrail.com\nToteuttaako yrityksesi avoimen lähdekoodin verkkokauppaohjelmistoja?\nIlmoitamme kumppaneillemme kunhan päivitetyt maksumoduulit kuhunkin verkkokauppaohjelmistoon ovat saatavilla ja asiakkaiden siirtymä uuteen Paytrailiin alkaa olla ajankohtaista.\nHuomaathan, että kaikki nykyistä Paytrailia käyttävät asiakkaat tulee siirtää uuden Paytrailin käyttäjiksi kesään 2022 mennessä.


Klerasil akne: ominaisuudet, toiminta - Finni January\n"Käytin Clearasilia aknea varten kolme viikkoa. Tämä kosmetiikkamerkki suositeltiin minulle ystävällä, joka erosi iho-ongelmista Klerasilin ansiosta. Mitä vaikutelmani on, se on valitettavasti neutraali - geeli ei aiheuttanut minulle mitään huonontumista tai parannusta. Täten uusi akne ei ole ilmestynyt, mutta vanhatkin eivät ole poissa. On mahdollista, että tällainen kosmetiikka ei yksinkertaisesti sovi minua, koska on välttämätöntä poistaa paitsi ulkoisen, mutta myös sisäinen aknen syy iholle. "\nKlerasil-tuotemerkillä tuotettuja tuotteita alettiin tuottaa Yhdysvaltain 20. vuosisadan 50-luvulla. Tämän ihonhoitotuotteen perustaja on Ivan Kombe.\nTämän linjan valmisteita suositellaan käytettäviksi aknen ja aknen, rasvaisen ihon, mustien ihokosketusten parantamiseen.\nToinen Klerasil-lotion tärkeä osa on alkoholi (sen osuus on 23% lääkkeen koko koostumuksesta). Se oli se, joka kuivasi aknea, estää niiden kasvua.\nKlerasil-geeliä myydään päivittäiseen hoitoon 150 ml: n pullossa. Hinta on noin 300 ruplaa.\nPäivän kerman käyttö on helppoa: ota vähän rahaa ja käytä sitä puhtaalla kasvotuksella, vain ihoalueilla.\nNämä ovat sellaisia lääkkeitä kuin: geeli ennen ja jälkeen parranajon, pesuaineen geeli, shampoo, partavaahto.\nOlga, 27-vuotias: "Ja käytän Klerasil-voide ja kerma päivittäiseen käyttöön. Aamulla ja illalla hieroen kasvoni kosteusemulsilla ja pistä kerma. Kosteusvoide puhdistaa kasvot kosmetiikasta, pölystä ja erilaisista epäpuhtauksista. Ja kerma täydellisesti ravitsee ihoa, estää aknea. Premenstruaalisen oireyhtymän ja kuukautisten aikana en saa tarpeeksi sitä, kuten aiemmin. "\nNuorille ja herkille ihoille Klerasil on sopiva vaihtoehto päivittäiseen ja hätäapuun.\nArtikkelissa kerrotaan mustan pisteen soodasta. Opit, miksi kansanlääketieteessä tätä tuotetta käytetään ihon puhdistukseen ja siihen, miten sitä käytetään.


Modig ja Honkasalo: Puola toimii laittomasti Valko-Venäjän rajalla olevien siirtolaisten kohdalla - Vasemmistoliitto - Vasemmistoliitto\nModig ja Honkasalo: Puola toimii laittomasti Valko-Venäjän rajalla olevien siirtolaisten kohdalla\nModig ja Honkasalo: Puola toimii laittomasti Valko-Venäjän rajalla olevien siirtolaisten kohdalla\n17.11.2021 | Turvallisuuspolitiikka\nKansanedustaja Veronika Honkasalo ja europarlamentaarikko Silvia Modig toteavat Puolan rikkovan lakia estäessään Valko-Venäjän rajalla olevia henkilöitä hakemasta turvapaikkaa.\nHonkasalo muistuttaa, että Valko-Venäjän ja Puolan rajalla on diktatuurin pelinappuloiksi joutuneita ihmisiä, joista osa on haavoittuvassa asemassa olevia ja haluaa hakea turvapaikkaa. Oikeudessa hakea turvapaikkaa on kyse perusoikeuksien ytimestä, oikeudesta elämään.\n– Turvapaikkaa hakevat ihmiset eivät aiheuta kriisiä. Kriisin aiheuttaa se, jos ihmisoikeuksia ei enää noudateta ja tämä hyväksytään. On surullista, miten helposti diktatuurit saavat eurooppalaiset päättäjät luopumaan yhteisistä arvoista ja kansainvälisestä sopimusjärjestelmästä, Honkasalo toteaa.\nOikeudessa hakea turvapaikkaa on kyse perusoikeuksien ytimestä, oikeudesta elämään.\nTurvapaikkaprosessissa selvitetään, onko ihminen vaarassa joutua muun muassa kidutuksen kohteeksi. Henkilöllä on EU-lainsäädännön mukaan myös oikeus saada kansainvälistä suojelua, mikäli hän on vaarassa joutua kotimaassaan perustavanlaatuisten ihmisoikeusloukkausten kohteeksi. Palautuskielto on ehdoton.\n– Kun Puola väkivaltaisesti käännyttää rajalta ihmisiä, jotka haluavat hakea turvapaikkaa, se toimii laittomasti, Modig toteaa.\nTämä laiton toiminta olisi hyvä todeta suoraan, sen sijaan, että turvaa hakevista puhutaan laittomina ja puhutaan laittomasta siirtolaisuudesta.\n– Puolan pitäisi myös sallia riippumattoman median paikalle saapuminen ja kansalaisjärjestöjen avustustoiminta rajalla. EU:n pitäisi myös varmistaa ihmisoikeuksien toteutuminen rajalla, toteavat Honkasalo ja Modig.\nEU:n oikeusvaltioperiaate on vaarassa murentua, jos EU ei kaikissa tilanteissa puolusta ihmisoikeuksien loukkaamattomuutta.\n– Valko-Venäjä pyrkii huojuttamaan EU:n yhtenäisyyttä ja turvallisuutta ja onnistuu siinä, mikäli jäsenmaat alkavat joustaa ihmisoikeuksien kunnioittamisessa. Tämä on jälleen kerran esimerkki siitä, että EU tarvitsee toimivan, ihmisoikeuksien kunnioittamiseen perustuvan maahanmuutto- ja turvapaikkapolitiikan, joka tarjoaa myös turvallisia, laillisia reittejä saapua EU:hun, toteaa Modig.\nHonkasalo ja Modig ovat huolissaan siitä, että EU:n oikeusvaltioperiaate on vaarassa murentua, jos EU ei kaikissa tilanteissa puolusta ihmisoikeuksien loukkaamattomuutta ja oikeusvaltioperiaatetta. Oikeus turvapaikkaan kuuluu ihmisoikeuksien ydinkysymyksiin. Ihmisoikeuksien tulisi EU:ssa määritellä kaikkea toimintaa, myös haastavissa tilanteissa.\nMeidän tulee EU:ssa huolehtia siitä, että kaikkien ihmisten oikeudet turvataan myös paineen alla.\nPuolan ja Valko-Venäjän rajan tilanne nousi esiin eduskunnassa viime viikon kyselytunnilla. Honkasalo kysyi ulkoministeriltä, miten humanitääriseen kriisiin aiotaan vastata ja minkälaista apua pakkasessa paleleville ihmisille tarjotaan.\n– Kyselytunti täyttyi uhkakuvia maalailevista puheenvuoroista, vaikka turvapaikkaa tulee lain mukaan voida hakea ja suojelua myöntää, mikäli henkilö on vaarassa joutua kotimaassaan vainotuksi tai perustavanlaatuisten ihmisoikeusloukkausten kohteeksi. Tämä on kiihkeässä ja uhkakuvia maalailevassa keskustelussa unohtunut, Honkasalo ihmettelee. Meidän tulee EU:ssa huolehtia siitä, että kaikkien ihmisten, turvapaikanhakijat mukaan lukien, oikeudet turvataan myös paineen alla, Honkasalo painottaa.\nHonkasalo ja Modig vaativat Suomelta ja EU:lta toimia Puolan toimien laittomiksi toteamiseksi. Puola rikkoo EU-sopimuksia ja kansainvälisiä ihmisoikeussopimuksia. Ratkaisuna tilanteeseen Honkasalo & Modig esittävät, että EU varmistaa turvapaikkaprosessien asiallisen hoitamisen ja takaa kansainvälisen suojelun myöntämisen sitä tarvitseville.


Monikäyttöisien parituspesien rakentaminen\nKirjoittaja Aihe: Monikäyttöisien parituspesien rakentaminen (Luettu 4135 kertaa)\n« : Maaliskuu 18, 2013, 06:46:30 ap »\nJokaisessa kotelossa on "viisi pesää" ja ne on tarkoitus laittaa omille alustoilleen erilleen toisistaan.\nVäliseinän joutui leikkaamaan millintarkasti ja lopuksi vielä silikoonilla yhteen. Puristimia tarvittiin kovettumisen ajaksi jotta 5mm vaneri jämähtäisi mahdollisimman suoraan.Yhdyskunnat ovat kiinni toisissaan, jotta voisivat hyödyntää toisiensa lämmön, sekä lämmön tasaamisen.\nKuvassa on parituspesiä joita ripottelen metsään noin 40 - 80 kuningattarelle, lähelle kuhnuri (uros) pesiä. Jokainen neitsytkuningatar tarvitsee oman loossin ja haaremin. Näin tehden voin käyttää samoja standari kokoisia langstroth kehälistoja laittaessani kuningattaret suoraan lopullisiin pesiinsä. Ei tarvitse "pelleillä" siinä välissä ja toisaalta kuningattarella on hieman enemmän aikaa kasvattaa haaremiaan miniloossissa, koska tilaa on melkein kymmenenkertaa normi parituspesää enemmän.\nJatkojalostus varroa kestävyyden mittaamiseen ja kasvattamiseen, näissä samoissa pesissä (mikäli kuningattaria on tarpeeksi):\nNäillä pesillä voisi koittaa mehiläisten hoitoa ilman torjuntaa ja lisäksi niin, että uusia mehiläisiä ei tuoda systeemiin ulkopuolelta. Varroankeston jalostamisen nopeuttamiseksi voitaisiin ajatella myös kuhnuripesien varroamäärien keinotekoista lisäämistä. Näin saataisiin tehokasta valintaa myös isän puolelta. Vapaata paritus olisi lisä varroankestävyys jalostuksessa, koska hoitoalueella ei ole muita hoitajia.\n2013-03-17-563.jpg (1531.93 kilotavua, 2248x4000 - tarkasteltu 439 kertaa.)\n2013-03-17-565.jpg (1368.37 kilotavua, 2248x4000 - tarkasteltu 421 kertaa.)\n2013-03-17-566.jpg (1517 kilotavua, 2248x4000 - tarkasteltu 412 kertaa.)\nVs: Monikäyttöisien parituspesien rakentaminen\n« Vastaus #1 : Huhtikuu 02, 2013, 01:44:56 ap »\nTässä parituspesän mallissa on hyödynnetty vanhaa langstroth kalustoa.\nYhdessä langstroth osastossa on viisi parituspesää. Pesät ovat alakautta läpituulettavat.\nAllaolevissa kuvissa on 65 pesää suoraan langstroth kehille. Helpottaa pesien monistusta ja heikkojen yhdyskuntien käynnistystä huomattavasti.\n2013-04-01-672.jpg (1599.76 kilotavua, 3000x4000 - tarkasteltu 409 kertaa.)\n2013-04-01-673.jpg (1737.57 kilotavua, 3000x4000 - tarkasteltu 409 kertaa.)\n2013-04-01-674.jpg (1774.21 kilotavua, 3000x4000 - tarkasteltu 442 kertaa.)\n2013-03-31-671.jpg (1853.48 kilotavua, 4000x3000 - tarkasteltu 441 kertaa.)


Nimo rekrytoi kasvaakseen Suomessa - Nimo\nti, elo 14, 2018 13:04 CET\nNimo lisää näkyvyyttään ja markkinaosuuttaan Suomen markkinoilla juuri rekrytoidun myyjänsä, Kim Caravitiksen avulla. Tavoitteena on vakuuttaa suomalaiset kuivauskaappien kaikista eduista.\n– Aluksi tarkoituksenamme on esitellä Nimon energiatehokkain kuivauskaappimalli ECO Dryer 2.0 HP, koska kiinnostus ekologisiin kodinkoneisiin on Suomessa voimakkaassa kasvussa. Lisäksi Nimon tuotteet ovat laadultaan markkinoiden parhaita, sanoo Kim Caravitis, Nimon uusi myyjä Suomessa.\nKim Caravitis, Nimon uusi myyjä Suomessa\nKim Caravitis aloitti tehtävässään vuoden 2018 alussa ja kehittää parhaillaan näyttelytilaa lentokentän läheisyyteen Helsingissä, jonne on tarkoitus kutsua jälleenmyyjiä ja kodinkonekauppiaita. Kiinnostus kestäviin ja ympäristöystävällisiin kotitaloustuotteisiin kasvaa, mutta samalla energiatehokkaiden kuivauskaappien tarjonta on Nimon tuotteita lukuun ottamatta lähes olematonta.\n– Nimolla on suuri markkinaetu alhaisella energiankulutuksellaan. Keskittymällä kuivauskaapin ominaisuuksiin suomalaiset kuluttajat ymmärtävät kuivauskaapin olevan kestävä tuote, joka on ystävällinen ympäristölle, vaatteille ja lompakolle.\nMyyntityö on tiivistä vuoropuhelua useiden suurten suomalaisten kodinkonemyyjien kanssa, ja tällä hetkellä Kim tekee töitä lanseeratakseen Nimon kuivauskaapit maan suurimmassa rakennusalan tavaratalossa. Pitkällä aikavälillä tavoitteena on tehdä Nimosta kuivauskaappien markkinajohtaja Suomessa.\n– Yhteistyö Nimon ja markkinointipäällikkö David Larssonin kanssa toimii hyvin ja meillä on yhteinen strategia siitä, miten Nimo esitellään ja saadaan kasvamaan täällä. Olen vakuuttunut Nimon ja kuivauskaappien suuresta potentiaalista Suomen markkinoilla, sanoo Kim Caravitis.\nViimeisten 20 vuoden aikana hän on luonut menestyksekkään uran auto- ja moottoripyöräalalla.\n– Monien vuosien jälkeen autoalan yrittäjänä olin valmis uusiin haasteisiin ja päätin vaihtaa toimialaa. Kun David Larsson kysyi, voisinko suositella hyvää myyjää Suomesta, kuulostivat sekä Nimo että tehtävä niin kiinnostavilta, että suosittelin itseäni, sanoo Kim Caravitis, Nimon uusi myyjä Suomessa.\nDavid Larsson, markkinointipäälikkö,Nimo, +46 (0)506-488 02, david.larsson@nimoverken.com\nMagnus Sjöbäck, lehdistövastaava, Nimo, +46 (0)704-45 15 99, magnus.sjoback@nimoverken.com


Kauppiaiden kokemuksia / R-kioski\nMillaista arki on R-kauppiaana? Annetaan heidän itse kertoa!\nNinni Niemi: ”Rakastun tähän työhön päivä päivältä enemmän”\nHalu tehdä töitä itselle ja mahdollisuus hyötyä samalla ison ketjun tuesta innosti Ninni Niemen ottamaan rohkean\nura-askeleen ja ryhtymään yrittäjäksi R-kioskille.\nHän toivoisi, että ihmiset tietäisivät kauppiaana työskentelemisestä etenkin yhden asian:\n"Sen, että tämä on ihan todella siisti työ."\nTutustu Ninnin tarinaan tarkemmin videolta\nLue lisää R-kauppiaaksi hakemisesta\nR-kauppiaat Farjana, Sami ja Marja vastaavat\nJutta Peltonen toimii R-kauppiaana Jyväskylässä Palokan sekä matkakeskuksen R-kioskeissa. Jutta oli työskennellyt R-kioskissa myyjänä hieman alle kolme vuotta, kun kiinnostus oman toimipisteen hallinnasta heräsi.\n– Olin 20-vuotias kun päätin, että tätä haluaisin tehdä. Laitoin R-kioskille viestiä ja sain nopeasti vastauksen, että jos rahalliset asiat järjestyvät ja intoa riittää, niin se voi onnistua. Siitä asiat lähtivät etenemään ja löysin oman pisteeni, Jutta kertoo.\n– Ajattelin, että siinä on se oma vapaus ja vastuu. Yrittäjyys tuntui sopivan haastavalta ja kiinnostavalta, ja tietysti oma yritys on aina oma yritys, hän jatkaa.\nTarjolla monipuolinen työnkuva\nYrittäjänä työskennellessä tavallinen arki ei itsessään poikkea tavallisen myyjän työstä, mutta vastuu kasvaa esimerkiksi henkilökunnan johtamisen sekä työvuorojen ja myynnin suunnittelun myötä.\n–Tietysti kaikki kauppiaat ovat myös tuloshakuisia. Kyllähän kieltämättä joskus kiristää, mutta ajan kanssa oppii, ettei saa stressata liikaa. Painetta pitää olla ja on kiva, että sitä on, mutta pitää osata myös höllätä, kun sellainen hetki tulee, Jutta tietää.\n– Työssäni eniten nautin asiakaspalvelusta – siitä, että asiakkaan saa hymyilemään ja tyytyväiseksi. Tietysti oman henkilökunnan palaute johtamistyöstä on myös iso asia, hän jatkaa.\nKetjun tuki helpottaa yrittäjyyttä oleellisesti\nKetjulta saatu tuki on ollut tärkeässä osassa yrittäjyyden mielekkyyttä. R-kioski hoitaa esimerkiksi taloudelliset hallintoasiat, myynnin seurannat ja paperityöt.\n– Ei tarvitse itse tietää heti kaikkea. Ketjulta saa paljon tukea, apua ja kannustusta hankalissa asioissa. Jos taas jokin on mennyt tosi hyvin, sieltä saa kiitosta ja lisää vastuuta niin halutessa, Jutta kertoo.\n–Jos yrittäjyys kiinnostaa, niin ehdottomasti kannattaa ainakin tutustua asiaan syvemmin. Haluan rohkaista yrittämään, koska tämä on ollut ainakin minulle sen arvoista, hän kiteyttää lopuksi\nR-kauppias saattaa päätyä vaikka Tokioon myymällä pattereita\nPorvoossa toripuiston kupeessa sijaitsee yksi R-kioskin kioskeista, jota pyörittää kauppias Mervi Väkiparta. Iloinen ja nauravainen Väkiparta toimii yrittäjänä kahdessa R-kioskissa Porvoossa, ja vaikka aika on yrittäjällä kortilla, löytyy sitä aina yhdeksälle lapsenlapselle.\n– Sehän on lastenlasten mielestä ihan paras juttu, kun mummolla on oma kioski, Väkiparta nauraa.\nMyyntikilpailut ruokkivat innostusta\nVäkiparta on omien sanojensa mukaan erittäin kilpailuhenkinen ja kertookin, että erilaiset kioskien väliset myyntikilpailut motivoivat häntä työssään.\n– Olimme juuri Tokiossa, koska voitimme patterinmyyntikilpailun. Sen lisäksi myimme neljässä viikossa 4720 pullaa, Väkiparta listaa viimeisimpiä saavutuksia.\nVäkiparran historia R-kioskin kanssa on alkanut jo 15 vuotta sitten. R-kioskilla hän aloitti kesätöissä ja sille tielle hän on jäänyt. Ennen uraa R-kioskilla Väkiparta työskenteli keittiössä, mutta huomasi pian, että haluaisi työskennellä ihmisten parissa.\n– Asiakkaista nautin tässä työssä eniten. Ihanat asiakkaat, hyvät yhteistyökumppanit ja ihana perhe. Siinähän se on, Väkiparta listaa.\nLuotettava kivijalka kauppiaan tukena\nVäkiparta kiittelee R-kioskin tukea kauppiaan takana. Apua saa aina, mutta sitä pitää osata myös pyytää.\n– Jos on esimerkiksi sellainen tunne, että nyt en jaksa, taputetaan olalle ja sanotaan, että kyllä sinä Mervi jaksat. Se on hirveän tärkeää.\nSen lisäksi Väkiparta kertoo, että R-kioski -ketju hoitaa yrittäjälle normaalisti lankeavat hallinnolliset asiat. Kauppiaan ja työntekijöiden pääasialliseksi tehtäväksi jää tehdä myyntiä. Väkiparran mukaan R-kioskin kauppiaaksi sopiikin hyvin sellainen henkilö, joka todella pitää myymisestä.\n– R-kioskin kauppiaaksi kannattaa lähteä. Tämä on hauskaa ja välillä tietysti väsyttää, mutta silti tämä on hauskaa, Väkiparta päättää.\nTällainen on R-kauppiaan työpäivä – ”Aikaisia aamuja, asiakaspalvelua ja aktiivista kioskin toiminnan kehittämistä”\nR-kauppias Jani Hietanen on luotsannut omaa kioskiaan jo kohta kymmenen vuotta, ja hänellä on koko ajan ollut yksi motto: "Jos ei töissä viihdy, niin pitää miettiä jotain muuta." Vielä ei ole kuulemma tarvinnut. Seurasimme Janin tyypillistä työpäivää ja selvitimme, miksi hän viihtyy juuri R-kauppiaana.\nTämä artikkeli on toteutettu yhdessä Duunitorin kanssa.\nKlo 5.25 – Työmatka. Ilmassa tuntuu syksyisen aamun kirpeys, aurinko ei ole vielä noussut. Kaupunki ympärillä vasta heräilee uuteen päivään. Pysäkillä on hiljaista, bussia odottaa vain yksi jo ennen aamuviittä herännyt työmatkalainen, R-kauppias Jani Hietanen.\nTähän aikaan aamusta työmatkat kuluvat sujuvasti: aamuruuhkat alkavat vasta muutaman tunnin päästä. ”Työmatka on sellainen hetken aamurentoutuminen ennen hektistä työpäivää. Voi istua alas, lukea sähköpostit ja selailla facebookit ja sen sellaiset läpi”, Jani kertoo bussin ajaessa läpi vielä pitkälti unisen kaupungin.\nAamuvarhaisella pysäkillä saa odottaa rauhassa.\nKlo 5.50 – Kioski avauskuntoon. Joku muukin on jo hereillä, ja ensimmäinen R-kioskin ovella pyörähtävä henkilö on aamun lehtipinkat lehtilaatikkoon nostava lehdenjakaja.\nJani harppoo heti perään paikalle, avaa oven, nostaa lehdet sisälle ja napsauttaa valot päälle. Kioskin avaustoimenpiteet on aloitettava heti, sillä kioski aukeaa arkisin puoli seitsemältä.\n”Näissä aamuissa on tietty viehätys. Aamuvuorot ovat ehkä hieman iltaa kiireisempiä, mistä pidän. Viihdyn sellaisessa pienessä hektisyydessä,” Jani kertoo. ”Ensimmäinen tunti on sitä, että saa paikan auki. Aloitan saman tien kahvin keittämisen, pullanpaiston ja tarkastan eilisen päivän myynnin.”\nMyyntilukujen seuraamista, tilausten tekemistä ja työvuorolistojen laatimista lukuunottamatta kioskilla ei juurikaan tarvitse toimistossa istua, sillä R-kioskit toimivat franchising-mallilla. Kauppiaat maksavat taustaorganisaatiolle korvauksen, jota vastaan he saavat valmiin konseptin ja taustaorganisaation tuen.\nKello 6.10 – Kuorma saapuu. Valion kuski tuo viikottaisen kuormansa, jonka Jani purkaa saman tien hyllyyn. Viikottaisten kuormien lisäksi Janin kioskille tulee ajoittain suurempia tavaraeriä, sillä ne ovat Janin kioskin erikoisuus, joita myydään välillä myös kioskin edessä pihalla. Tämä on Janin oma idea, joka on osoittautunut menestyksekkääksi: ”Kesällä tuosta pihalta meni yli sata rullakkoa makeisia.”\nHarhaluulon siitä, etteikö R-kioskin franchising-yrittäjällä ole mitään päätäntävaltaa esimerkiksi valikoiman suhteen Jani haluaa kumota.\n”Tottakai täällä on tietty konsepti, jota on noudatettava ja tietyt tuotteet on oltava myynnissä, mutta kun perusasiat ovat kunnossa niin jokainen voi itse päättää, mitä oma asiakaskunta haluaa ostaa, ja muokata valikoimaa sen mukaan. Ärrällä luotetaan kauppiaisiin, ja jos oma idea sopii konseptiin, niin sen saa kyllä toteuttaa.”\nKampanjat suunitellaan ketjutasolla, mutta kauppiaat saavat myös itse vaikuttaa valikoimaan.\nKlo 6.30 – ”Sit se on kioski auki!” Vielä kassa ja Veikkaus-kone päälle, hodarit grilliin, pullat uunista vitriiniin ja kahvitermarit paikoilleen, niin kaikki on valmista aamun ensimmäisille asiakkaille, jotka ovat arkisin useimmiten kahvinjanoisia työmatkalaisia.\nJanin kioskilla asiakas saa valita kahvinsa kolmesta eri vaihtoehdosta, ja jokaista laatua saa keittää päivän aikana useamman termarillisen. ”Kahvinmyynti on vuosien varrella kasvanut räjähdysmäisesti, sitä menee toistasataa kuppia joka päivä”, Jani kertoo.\nOletko tullut ajatelleeksi, että R-kioski on käytännössä Suomen suurin kahvilaketju?\nKlo 7.00 – Asiakaspalvelua ja loput aamun hommat. Kun aamun ensimmäiset asiakkaat ovat saaneet kahvinsa matkaan, Jani jatkaa aamun loppujen hommien parissa: laittaa lehdet esille, paistaa lisää pullaa, purkaa kuormaa ja täyttää hyllyjä.\n”Mä olen tällainen järjestelijäihminen, mielestäni on kiva laittaa hyllyjä kuntoon, järjestää kaikki tiptop viimeisen päälle suoraan riviin. Asiakkaatkin aina vitsailevat, että täällä on kaikki viivottimella mitattu paikalleen.”\nAsiakkaatkin naureskelevat välillä Janin kioskin viivasuoraan järjestämille hyllyille.\nKlo 8.00 – ”Kahvi 1,80. Vitsi 0 euroa” lukee seinällä. Kyse on kampanjasta, jossa kahvin ostanut asiakas saa kaupan päälle kuittiinsa vitsin, mutta Janilta asiakkaat tosin saanevat kuulla vitsejä kampanjan päätyttyäkin.\nSuurin osa kauppiaan päivästä kuluukin nimenomaan tiskin takana asiakkaita palvellen, minkä Jani kertoo olevan yksi työn parhaista puolista. Vuosien varrella monesta asiakkaasta on tullut ystävä.\nAamulla kioskilla piipahtavat pitkälti työmatkalaiset, mutta muuten Janin Helsingin Länsi-Pasilassa sijaitsevan kioskin asiakaskunta on hyvin monipuolinen.\n”Tässä on vieressä sekä asuinalue että toimistoja ja työmaita. Täällä käy kaikenikäisiä ja kaikenlaisia ihmisiä. Aamulla on työmatkaliikennettä, päivän mittaan monenlaista porukkaa, koulujen päätyttyä lapset hakevat karkkia ja iltapäivällä sitten taas sitten työmatkalaisia”, Jani kuvailee.\nKlo 9.00 – Hodarikauppaa, kahvia ja pullaa. Yhdeksältä alkaa aamun seuraava piikki: läheisten rakennustyömaiden ensimmäinen tauko. ”Tuolloin menee hodaria, kahvia ja pullaa.”\nTämän jälkeen asiakasvirta tasoittuu toviksi, ja Janilla on hetki napata itselleenkin kahvikuppi kouraan.\nOma R-kioski oli Janille lapsuuden haave, joka toteutui kymmenisen vuotta sitten. ”Muistan käyneeni lapsena Ärrällä ja miettineeni, kuinka makeeta olisi olla itse siellä kauppiaana.” Ennen kauppiasuraansa Jani pyöritti kymmenisen vuotta ravintolaa, kunnes R-kauppiaan paikkoja mainostanut lehti-ilmoitus rohkaisi toteuttamaan pitkäaikaisen unelman.\nKlo 11.00-14.00. Lounasta ja palveluita. Myös lounasaikaan yhä useampi suuntaa nykyään R-kioskille, ja kahvin ohella liikkuu paljon erilaisia delituotteita, kuten salaatteja ja smoothieita.\nR-kioskin konsepti on kehittynyt ja monipuolistunut Janin kymmenen kauppiasvuoden aikana paljon. Kioskit ovat kehittyneet monenlaisia palveluita tarjoaviksi keskittymiksi, joissa saa paitsi ostettua pientä evästä ja jätettyä loton myös ostettua puhelinliittymän, lähetettyä tai noudettua paketin, haettua passin tai maksettua jopa laskut.\nKlo 15.00-17.00. Vuoronvaihto. Asiakaskunnan vaihtuessa pitkälti töistä kotiin palaaviin alkaa Janinkin työpäivän loppu häämöttää, kun iltavuorolainen saapuu paikalle.\nEsimiehenä ja työnantajana Janille on tärkeää, että työntekijät viihtyvät töissä. Tässä hän lienee varsin hyvin onnistunutkin, sillä porukan vaihtuvuus on hänen mukaansa hyvin vähäinen. ”Meillä on hyvä henki, vaikkemme usein samaan aikaan työskentelekään”, Jani kehuu.\nJanin kioski on tosiaan sen verran pieni, että siellä työskennellään yksin. Yksinäinen työssään hän ei kuitenkaan koe olevansa – kiitos kauppiaskollegojen ja hyvän työporukan.\nR-kioskin kauppiaat muodostavat Janin mukaan tiiviin yhteisön. ”R-kauppiaita on hyvin monenlaisia, aina ihan parikymppisestä uraansa aloittelevasta eläkeikää lähestyviin. Kaikki tulevat hyvin toimeen, meillä on mahtava henki keskenämme.”\nKaikkia kauppiaita yhdistää Janin mukaan aktiivisuus, omatoimisuus ja innostuneisuus, jotka ovat avaimia kioskin menestykseen: ”Ei tämä niin toimi, että sulle tehdään valmis kioski, ja sä vaan tulet tähän olemaan ja vähän tekemään töitä. Tässä työssä on muistettava, että R-kauppias on vastuussa kioskin menestyksestä, ja hänen on kehitettävä omaa kioskia ja mietittävä, mitä se oma asiakaskunta tarvitsee.”\nKiinnostaisiko sinua liittyä R-kauppiaiden joukkoon?\nR-kioski etsii jatkuvasti uusia kauppiaita eri paikkakunnille. Uuden yrittäjän tarvitsema alkupääoma on matala, sillä R-kioskilla uskotaan ison pääoman sijaan palavaan haluun tehdä tulosta ja vahvaan sitoutumiseen.\nTalo tarjoaa uusille yrittäjille vahvan ja tunnetun brändin, valmiit yhteistyökumppanit, kattavan tuen yritystoiminnan aloittamiseen, laajan perehdytyksen ja jatkuvan tuen.\nLue lisää R-kauppiaaksi hakemisesta »\n”Yrittäjän vapaus on tässä työssä sekä parasta että haastavinta” – 3 erilaista yrittäjätarinaa R-kioskilta\nMoni haaveilee yrittäjyydestä ja sen mukanaan tuomasta vapaudesta – siitä, että on luonut ja kehittänyt jotain ihan itse. Moni myös toteuttaa unelmansa, yksi kokonaan uuden brändin rakentamalla, toinen ehkä valmiin yrityksen ostamalla ja kolmas hyppää tunnetun brändin matkaan franchising-yrittäjäksi. Tämä on tarina kolmesta yrittäjähenkisestä persoonasta, jotka tarttuivat jälkimmäiseen vaihtoehtoon. Lue mikä inspiroi Fazillaa, Ainoa ja Qasimia hakemaan R-kauppiaiksi R-kioskille ja miksi he suosittelevat samaa vaihtoehtoa muillekin.\nFazilla Hafizi hyppäsi asiakkaasta yrittäjäksi – ”ensin pelkäsin, ettei kielitaitoni riitä”\nTunnelma Vantaan Pähkinärinteen R-kioskilla on tuttavallinen ja lämmin. Lähes jokainen ovesta sisään astuva asiakas moikkaa kassan takana hymyilevää Fazilla Hafizia tai tämän kauppiaspuolisoa Hamidullahia kuin vanhaa tuttua. ”Vakituisia asiakkaita on paljon, ja osa heistä käy täällä jopa useita kertoja päivässä”, Fazilla kertoo.\nAfganistanista kotoisin oleva yrittäjäpariskunta Hamidullah ja Fazilla Hafizi pyörittää R-kioskia jo kolmatta vuotta.\nPositiivista energiaa säteilevä Fazilla pyörittää kioskia miehensä kanssa menestyksekkäästi nyt jo kolmatta vuotta, vaikkei hän alkuun osannut kuvitella itseään R-kauppiaaksi.\n”Pähkinärinteen R-kioski oli minulle tuttu vain asiakkaan roolin kautta. Ajattelin, ettei minusta voisi ikinä tulla R-kioskin kauppiasta, sillä pelkäsin, ettei kielitaitoni riitä”, nyt sujuvasti suomea puhuva, 19 vuotta sitten Suomeen Afganistanista muuttanut Fazilla nauraa.\nTuttu R-kauppias kuitenkin rohkaisi Fazillaa, mikä sai hänet miettimään ”miksei minustakin tosiaan voisi tulla yrittäjää R-kioskille”. Ja lopulta hän jätti kuin jättikin hakemuksen netissä.\nYrittäjähenkinen Fazilla on ollut aina, ja ennen R-uraansa hänellä oli miehensä kanssa oma ravintola. Tästä huolimatta oli alku kauppiaana Fazillan mukaan haastava: ”Aloittaminen oli vaikeaa, kun lähes kaikki oli uutta. Virheet kuitenkin opettivat ja R-kioskin taustaorganisaatio oli koko ajan tukenamme. Alussa oli paljon erilaisia koulutuksia, lyhyt työharjoittelu toisella R-kioskilla ja apua sai aina puhelimitse, jos sitä tarvitsi.”\nKauppiaan työssä Fazilla nauttii erityisesti vapaudesta: ”Yrittäjillä on itsellään vapaat kädet päättää, miten kioskia lähtee pyörittämään ja miten tekee asiat.”\nR-kioskin yrittäjän työ on Fazillan mukaan hyvin monipuolista ja tekemistä riittää, mistä hän kertoo nauttivansa. Takahuoneen puolella aikaa kuluu muun muassa tilausten teon ja työvuorosuunnitelmien parissa. Kioskin puolella taas paitsi kohdataan asiakkaita kassalla, myös laitetaan esille kampanjoita ja tarjotaan asiakkaille monipuolisia palveluita, joista varsinkin pakettipalvelut ovat suosittuja.\nYksi tuote on kuitenkin kiistatta se myydyin ja kysytyin: kahvi.\n”Moni asiakas tulee heti aamulla kahville. Viime viikolla erään asiakkaamme vaimo tuli oikein erikseen tiedustelemaan, mikä on kahvimme salaisuus, kun hänen miehensä sitä joka aamu tulee meiltä hakemaan. En kertonut salaisuuttamme”, Fazilla nauraa.\nAino Virtanen lähti tekemään omaa juttuaan – ”nautin siitä, että saan kehittää omaa yritystäni haluamaani suuntaan”\nAino Virtanen kiittelee R-kioskin taustaorganisaatiota tuesta, jota uusi yrittäjä on saanut: ”He ovat paras apu ikinä. Varmaan päivääkään en olisi pärjännyt ilman heitä.”\nHelsingin Punavuoren sydämessä sijaitsevan Viiskulman R-kioskin hittituote osuu silmään heti sisään astuessa: viimeisen päälle siistiksi aseteltu delihylly on täynnä toinen toistaan houkuttelevampia välipalatuotteita. ”Delimyynti on meillä kovassa kasvussa ja siihen panostammekin todella paljon”, puolitoista vuotta sitten kauppiaana aloittanut Aino Virtanen kertoo ylpeänä.\nEnnen kauppiasuraansa Aino työskenteli vuosia ravintola-alalla ja haaveili yrittäjyydestä. Kun sähköpostiin kilahti ilmoitus siitä, että Helsingissä haetaan uusia R-kauppiaita, oli aika toimia. ”Idea tuli aika puskista, ja päätin vain hakea. Yrittäjyydessä kiehtoi vapaus”, hän kertaa. R-kioskilla yrittäjyyden aloittaminen kävi siinä mielessä helposti, että taustalla oli valmis tunnettu brändi, ja taustaorganisaatio tukee yrittäjiä vahvasti.\nAino nauttii oman yrityksensä kehittämisestä haluamaansa suuntaan. R-kioskilla tämä on mahdollista, vaikka toki tietyt asiat on tehtävä ketjun ohjeiden mukaan. ”Kaikki yrittäjät muokkaavat peruskonseptin pohjalta oman juttunsa. Kivointa tässä työssä onkin mielestäni se, kuinka paljon tätä saa muokata.”\nR-kioskilla valikoima on laaja, ja palveluita on tarjolla paljon. Jokainen yrittäjä muokkaa kioskistaan omanlaisensa – asiakkaita kuunnellen.\nTyöllistämästään tiimistä Aino puhuu ylpeydellä: ”Tiimimme on tosi hyvä. Kaikki lähtevät hyvin mukaan erilaisiin haasteisiin. Työntekijöistä on mielestäni hyvin tärkeää pitää huolta, antaa palautetta ja kiittää, ja luoda esimiehenä hyvä työilmapiiri.”\nRavintola-alan tausta on osoittautunut Ainon mukaan todella hyödylliseksi, sillä työ on ennen kaikkea asiakaspalvelua. Työ sopii hänestä monenlaisille persoonille, mutta yksi ominaisuus on löydyttävä kaikilta: ”Kaiken muun voi mielestäni oppia, mutta asiakaspalveluhenkisyyden on tultava luonnostaan, se on tässä työssä niin tärkeää.”\nAsiakaspalvelusta nauttiva Qasim Khokhar hyppäsi keittiön seinän takaa asiakkaiden eteen – ”täällä asiakkaita riittää”\nQasim Khokhar on haastattelemistamme yrittäjistä tuorein: hän on toiminut Helsingin Oulunkylän R-kioskilla yrittäjänä noin kahdeksan kuukautta. Ennen R-uraansa Qasim työskenteli vuosia ravintola-alalla.\nRavintola-alalla oli kuitenkin yksi selkeä miinus: kokkina keittiön puolella työskennellessä asiakaspalvelusta nauttiva Qasim ei saanut mahdollisuutta kohdata asiakkaita. ”Olin aina seinän takana, enkä tavannut ihmisiä. Täällä taas heitä näkee koko ajan.”\nQasim Khohkar kertoo yrittäjyyden yllättäneen hänet positiivisesti. Hänen kioskillaan ykkösjuttu on ennen kaikkea hyvä asiakaspalvelu.\nAsiakaspalvelun ohella Qasim nauttii haastattelemiemme yrittäjien tavoin myös yrittäjän vapaudesta. Hän kokee alun sujuneen varsin hyvin, vaikka toki opettelemista on ollut paljon: ”Tänne oli siinä mielessä helppo tulla yrittäjäksi, sillä R-kioski on niin tunnettu ja taustaorganisaatiolta saa aina apua, jos sitä tarvitsee. Valikoimat ovat laajat, brändi iso ja asiakkaita riittää.”\nQasim on hyvin ylpeä omasta kioskistaan: ”Kukin yrittäjä hoitaa oman kioskinsa omalla tyylillään, ja tämä kioski on mun luoma juttu. Meillä on täällä loistava tiimi, jolle on ilo olla esimies.”\nTuore yrittäjä nauttii uudesta roolistaan niin paljon, että myöntää käyvänsä kioskilla myös vapaapäivinään. ”Varsinkin näin alussa minua kiinnostaa nähdä, miten tuotteita menee.”\nSinustakin kauppias R-kioskille?\nKiinnostuitko? Lue lisää R-kauppiaaksi hakemisesta »


Länsimetro tulee - vaikutus asuntomarkkinoihin voi yllättää - Arvopaperi\nLänsimetro tulee - vaikutus asuntomarkkinoihin voi yllättää\nLänsimetro tuo Etelä-Espooseen kymmeniä tuhansia uusia asukkaita, mutta metro mullistaa koko pääkaupunkiseudun kiinteistömarkkinoita.\nLänsimetron lupaus väestönkasvusta käynnisti satojen miljoonien eurojen kauppakeskusinvestoinnit. Lähi-Tapiola on sijoittanut yli 500 miljoonaa euroa Tapiolan keskuksen liike- ja asuntorakentamiseen. Kauppakeskusksen päälle on rakennettu asuntoja.\nKaupunki on paikka, jossa asuu paljon ihmisiä pienellä alueella ja heille on lähellä tarjolla paljon erilaisia palveluita.\nEspoossa asuu paljon ihmisiä, yli 275 000. Se on Suomen toiseksi suurin kaupunki. Väki jakautuu kuitenkin viiteen suureen taajamaan. Niiden ulkopuolella on väljää ja hajanaista. Kaupungiksi Espoossa on paljon metsää: kaavoitetulla alueella noin 2 000 hehtaaria, ja kaavoittamattomat metsäalueet päälle.\nEspoossa on niin paljon tilaa, että jos sen koko maa-ala rakennettaisiin yhtä tehokkaasti kuin Suur-Tapiola, Espooseen mahtuisi lähes 600 000 ihmistä, yli tuplasti nykyinen väestö. Suur-Tapiolaa ei ole rakennettu erityisen tehokkaasti.\nPian liikennöinnin aloittava Länsimetro muuttaa paljon. Nyt Helsingin Ruoholahteen päättyvä liikenne jatkaa Matinkylään. Länsimetron asemilta nousee juniin arkisin 60 000 matkustajaa. Suurimmat asemat ovat Matinkylä (18 000 matkustajaa päivässä), Tapiola (10 000) ja Aalto-yliopisto (7 000).\nUlkomainospaikkoja tarjoavan JCDecaux-yhtiön mukaan Kampin metroasemalla liikkuu nykyään runsaat 45 000 matkustajaa päivässä. Helsingin rautatieaseman kautta kulkee päivittäin noin 200 000 matkustajaa.\nLänsimetron aloittaessa Kampin matkustajamäärä voi laskea, kun espoolaisten ei tarvitse vaihtaa siellä bussista metroon. Myös Helsingin ydinkeskustan suhteellinen painoarvo voi pienentyä, koska metrolla pääsee vaivattomasti paitsi Kamppiin myös vaikkapa Kaisaniemeen, Hakaniemeen, Sörnäisiin ja Kalasatamaan tai pitkälle Itä-Helsinkiin.\nErityisesti raideliikenteen kasvu muokkaa lähivuosikymmeninä koko pääkaupunkiseutua ja sallii rakentaa asuntoja sadoille tuhansille ihmisille.\nVantaalla väestönkasvu keskittyy kehäradan asemien ympäristöön. Kehäradan valmistuessa 2015 sen varrella, kilometrin päässä 24 asemasta asui noin 140 000 asukasta. Määrä nousee vähitellen jopa 200 000:een. Suuri osa kasvusta tapahtuu uusilla asuinalueilla, Kivistössä, Aviapoliksessa ja Leinelässä.\nHelsinki valmistautuu tekeillä olevassa yleiskaavassa muuttamaan suuret sisääntuloväylät asuinkaduiksi Kehä I:n sisäpuolella. Nämä kaupunkibulevardit tarjoavat mahdollisuuden rakentaa kodin jopa 80 000 ihmiselle. Ensimmäinen kaupunkibulevardi tulee näillä näkymin Mannerheimintien pohjoispäähän. Työt alkavat ehkä jo 2019, samana vuonna kuin Raide-Jokerin rakentaminen alkaa.\nRaide-Jokeri on poikittaisliikenteen pikaraitiolinja. Vuonna 2021 se korvaa seudun suosituimman bussilinjan 550. Raide-Jokeri kiertää Itäkeskuksesta Otaniemeen ja kuljettaa ihmisiä seudun säteittäisten pääväylien välillä. Ruuhka-aikaan viiden minuutin vuorovälein kulkevat ratikat kuljettavat 100 000 matkustajaa vuorokaudessa. Se on yli kaksi kertaa enemmän kuin mihin bussit pystyvät.\nEspoossa arvioidaan, että koko Länsimetron varrelle Keilaniemestä Kivenlahteen asettuu vuoteen 2050 mennessä 70 000 uutta asukasta. Se on noin 60 prosenttia koko Espoon arvioidusta väestönkasvusta ja tarkoittaa, että ihmiset ja palvelut keskittyvät yhä enemmän kaupungin eteläosaan rannikolle.\nHelsingin yliopiston kaupunkimaantieteen professori Mari Vaattovaara on sitä mieltä, että Länsimetrosta hyötyvät eniten sijainniltaan hyvät, meren lähellä olevat omistusasuntovaltaiset kohteet, kuten Tapiola ja Westend.\n”Ne ovat viihtyisiä entuudestaan ja raide parantaa niiden saavutettavuutta. Myös Otaniemi hyötyy, kun siitä rakennetaan kampuksen sijaan kaupunki. Siellä sijaitsevien asuntojen arvo voi nousta vielä lisää.”\nHelsingin seudun kuntien ja valtion yhteinen MAL-työryhmä arvioi, että sen tutkimalla alueella asuu vuonna 2050 yli kaksi miljoonaa ihmistä ja työpaikkoja on yli miljoona. Maankäyttöä, asumista ja liikennettä hahmottelevaan työryhmään kuuluu 14 kuntaa. Ne kattavat alueen Kirkkonummesta lännessä, Sipooseen idässä ja Mäntsälään pohjoisessa.\nMAL-suunnitelmien toteutuessa joka kolmas suomalainen asuu 32 vuoden kuluttua Helsingin seudulla. Se tarjoaa paljon mahdollisuuksia asuntoihin sijoittavalle.\nKiinteistötieto KTI:n mukaan asuntosijoitukset ovat vuoden 2008 finanssikriisin jälkeen tarjonneet Suomessa suuremman kokonaistuoton kuin toimistot, liikekiinteistöt tai tehdaskiinteistöt. Kokonaistuotto koostuu arvonnoususta ja vuokratuotosta.\nKTI:n toimitusjohtajan Hanna Kalevan mukaan asuntorakentaminen nousi Suomessa uudelle tasolle viime vuonna, kun alulle pantiin 33 000 uutta asuntoa. Erityisesti kasvoi vapaarahoitteisten kerros- ja rivitaloasuntojen rakentaminen. Eniten kasvaa vuokra-asuntojen rakentaminen, pääkaupunkiseudulla juuri raidehankkeiden ansiosta.\nLänsimetro muuttaa Niittykumpua hurjasti. Metroaseman yhteyteen on rakennettu kauppakeskus, pysäköintilaitos sekä 24- ja 12-kerroksiset tornitalot. Niistä korkeampi nousee 85 metriin, kuten Fortumin torni Keilaniemessä. Yhteensä taloissa on noin 300 omistus- ja vuokra-asuntoa. Asuntojen neliöhinta on keskimäärin noin 6000 euroa, mikä on vähemmän kuin Tapiolassa. | Kuva: Pekka Karhunen\nMetron jatko-osan varressa sijaitsevien asuntojen hinnannousua jarruttaa se, että myös Helsinkiin Pasilaan ja Kalasatamaan sekä kehäradan varrelle Vantaalle tulee paljon tarjontaa.\nLänsimetron jatko-osan louhintatöiden pitäisi valmistua alkuvuodesta 2018. Sen jälkeen alkaa asemien rakentaminen. Länsimetron alkuosan louhintojen valmistumisesta liikennöinnin alkuun menee noin kolme vuotta. Länsimetro Oy:n mukaan Matinkylä–Kivenlahti-osuus ei kuitenkaan valmistu vuonna 2020, eikä yhtiö vielä suostu arvioimaan, milloin liikennöinti jatko-osalla alkaa.\nKarppinen sanoo, että alkaisi itse etsiä ostettavaa Raide-Jokerin varresta. Helsingin puolelle Itäkeskuksesta Pitäjänmäkeen nousee asuntoja jopa 60 000 helsinkiläiselle. Esimerkiksi Pitäjänmäelle ja Etelä-Haagaan on asemakaavoitettu tilaa jo yli 5 000 uudelle asukkaalle. Metropolia ammattikorkeakoulun 6 000 opiskelijan kampus Myllypuroon valmistuu kahdessa vaiheessa heinäkuussa 2018 ja elokuussa 2019.\nHelsingissä Jokeri kulkee vanhassa katuverkossa, mutta Espoossa osa 11 asemasta Vermosta Keilaniemeen vaatii uusia katuja.\n”Etsisin kohtuuhintaisia kaksioita Pitäjänmäen kaltaisilta maineeltaan heikonpuoleisilta alueilta, joiden arvostusta raideyhteys nostaa”, Karppinen sanoo.\nAsunto-osakeyhtiö Larunsolmulla ei ole parkkipaikkoja. Niiden tilalla on bussin kääntöpaikka. Parkkipaikkojen puute ei hidastanut asuntokauppaa, ja elokussa valmistuneet asunnot myytiin jo keväällä. Vain kolmannes helsinkiläisistä suorittaa ajokortin sinä vuonna, kun he täyttävät 18. | Kuva: Pekka Karhunen\nVuokraturvan toimitusjohtaja Timo Metsola uskoo, että Raide-Jokerin vaikutuksia miettivät vasta ammattimaiset sijoittajat. Raidejokeri ei näy vielä mitenkään asemia ympäröivien alueiden hinnoissa ehkä Keilaniemeä lukuun ottamatta. Rakentamispäätös syntyi vasta viime vuonna ja nyt on meneillään suunnitteluvaihe. Asuntojen hintojen nousu alkanee, kun rakentaminen käynnistyy.\n”Ihmiset heräävät hitaasti, koska epäilevät hankkeiden toteutumista. Lisäksi länsimetro käänteineen on vienyt huomiota. Radan varresta ja asemien ympäristöstä löytyy varmasti hyviä alueita ja taloyhtiöitä. Raidejokerin asemaväli on useimmiten alle kaksi kilometriä ja hyväksyttävä kävelymatka asemalla alle kilometri”, Metsola sanoo.\nMyös Mari Vaattovaara uskoo, että Itä-Helsinki hyötyy, vaikka monet metroasemat siellä ovat vain asemia: enimmäkseen tyhjiä, ankeita, pahimmillaan pelottavia. Ympärillä on usein vanhahtavia toimitiloja ja ihmisiä vain virka-aikaan. Maan pinnalle seisovat asemat raskaine rakenteineen hallitsevat ympäristöään.\n”Jo vartissa asemalta pääsee kuitenkin jalkaisinkin noin kilometrin päähän”, Vaattovaara sanoo.\nVaattovaara epäilee, että Länsimetron, kehäradan ja Raide-Jokerin aikaansaama rakentamisbuumi synnyttää ylitarjontaa pienistä kerrostaloasunnoista asemien lähellä.\n”Tuotantoa on paljon. Se on korkeatasoista, mutta monotonista. Kymmenen vuoden kuluttua vain osa nyt nopeasti rakennettavista pienistä asunnoista kiinnostaa kuluttajia.”\nRaideyhteys on tärkeä, mutta alueen vetovoimaisuus syntyy ympäristöstä eikä asemasta.\n”Ihmettelen, miksi Suomessa aseman seutua pidetään erityisen hyvänä asuinpaikkana, vaikka jo lyhyen kävelymatkan päästä löytyisi parempi ympäristö.”\nVaattovaaran mielestä ekonomistille kaupunkialueen tiiviys tarkoittaa tonttitehokkuutta, siis kerrosneliöiden määrää tontilla. Arkkitehti puhuu kaupungin tiheydestä. Se viittaa tonttitehokkuuden lisäksi ihmisten ja palveluiden runsauteen sekä monimuotoiseen ja pienipiirteiseen ympäristöön.\nMetron, Raide-Jokerin ja joskus myöhemmin Espoon kaupunkiradan asemanseudut tarjoavat tiheästi rakennettuna paljon mahdollisuuksia aidosti kaupunkimaiseen ympäristöön.\n”Huonossa tapauksessa viihtyisien asuin- ja palvelukeskittymien sijaan syntyy vain tiiviitä asuinalueita, joihin turhaan toivotaan urbaania elämää”, Vaattovaara sanoo.\nHän uskoo, että MAL-alueelle tarvittaisiin koko Suomen väestö, että saataisiin aikaiseksi elävä kaupunkirakenne.\nAjatus valkeni kymmenen vuotta sitten, kun hän osallistui Helsingin Seutu 2050 -arkkitehtuurikilpailuun hollantilaisten arkkitehtien kanssa. Tavoitteena oli asuttaa MAL-alueelle kaksi miljoonaa ihmistä eli noin 0,7 miljoonaa asukasta silloista enemmän. Silloin väestötiheys olisi ollut 541 asukasta neliökilometrillä. Espoon Suur-Tapiolan väestötiheys oli viime vuoden lopussa 1 835 asukasta neliökilometrillä.\nPietari on suurkaupunki. Se on runsas kolmannes MAL-alueesta ja siellä on viisi miljoonaa asukasta, neliökilometrillä noin 3 500.\n”Meille selvisi nopeasti, että pääkaupunkiseutu on niin suuri, että kaksi miljoonaa ihmistä ei riitä elättämään kaupunkimaiseen ympäristöön luontaisesti kuuluvia palveluja.”\nVaattovaara uskoo, että myös Helsinkiin suunnitellut kaupunkibulevardit jäävät vaille palveluja. Taloihin syntyy kilometreittäin kivijalkaa ja jopa satoja liiketiloja. Kaikkiin ei riitä kauppoja, kampaajia ja pitserioita. Varsinkaan, kun seudulle valmistuu uusia suuria kauppakeskuksia.\n”Palvelujen määrän pitäisi kymmenkertaistua, jotta nyt tarjoiltava ihannekuva urbaanista elämäntavasta voisi toteutua.”\nKantakaupungin tehokkuus ja tiiviys syntyvät vähitellen, kun vanhaa puretaan ja korvataan aiempaa tehokkaammalla rakentamisella.\n”Tällä väkimäärällä siihen on vaikea yltää kovin suurella alueella”, Vaattovaara sanoo.\nHeijastuvatko Ruotsin asunto-ongelmat Suomeen?\nArvoasunto-lehden kynnyskysymyksessä asiantuntijat kertovat, onko naapurimaan ongelmia syytä pelätä Suomessa.


Business Finland on myöntänyt Mobidiagille jatkorahoituksen nopean sepsistestin kehitykseen | Business Wire\nBusiness Finland on myöntänyt Mobidiagille jatkorahoituksen nopean sepsistestin kehitykseen\nESPOO, Suomi--(BUSINESS WIRE)--Molekyylibiologian diagnostisiin ratkaisuihin keskittyvä Mobidiag Oy on tänään julkistanut saaneensa 1,5 miljoonan euron (1,65 miljoonaa dollarin) jatkorahoituksen Business Finlandilta (aiemmin Tekes) nopean, suoraan verestä tehtävän sepsistestin kehitykseen Novodiag -laitealustalleen. Tämä rahoitus on jatkoa toukokuussa 2018 myönnettyyn rahoitukseen ja se myönnettiin projektin vahvan etenemisen ja sen keskeisten tavoitteiden saavuttamisen perusteella. Testin kehitykselle myönnetty kokonaislaina on tämän jälkeen 3 miljoonaa euroa (3,3 miljoonaa dollaria).\nMobidiag hyödyntää Novodiag -laitteensa vahvuuksia nopean, yksinkertaisen ja luotettavan oireiden mukaiseen lähestymistapaan perustuvan sepsistestin kehittämiseksi. Nyt kehitettävällä testillä sepsis voidaan havaita kahden tunnin sisällä suoraan potilaan verinäytteestä. Mobidiagilla on aiempaa kokemusta sepsiksen diagnosointiin keskittyvän testin kehittämisestä, sen entisellä Prove-it -testillä voitiin havaita noin 80 mikrobia suoraan veriviljelynäytteestä.\nSepsis (vakava yleisinfektio, ent. verenmyrkytys) on mahdollisesti henkeä uhkaava tila, jonka aiheuttaa kehon puolustusreaktio infektioon. Sen aikainen havaitseminen ja hoito, yleensä antibiooteilla ja suonensisäisellä nesteytyksellä, ovat kriittisessä asemassa parantamassa potilaan mahdollisuuksia selvitä. Sepsis on merkittävä uhka koko maailman terveystilanteelle. Se koskettaa joka vuosi yli 30 miljoonaa ihmistä ympäri maailmaa ja aiheuttaa jopa 6 miljoonaa kuolemaa vuosittain.\nTuomas Tenkanen, Mobidiagin toimitusjohtaja kommentoi, “Tällä hetkellä markkinoilla ei ole varteenotettavia testejä sepsiksen nopeaan diagnosointiin suoraan potilaan verinäytteestä. Tehokkaalle, luotettavalle ja ennen kaikkea nopealle testille on todellinen tarve, kun tiedetään miten nopeasti sepsis voi edetä potilailla. Olemme erittäin iloisia Business Finlandin tuesta ja tämä jatkorahoitus auttaa meitä tavoitteessamme kehittää vallankumouksellinen testi, joka tulevaisuudessa voi todella muuttaa potilaiden sepsisdiagnostiikkaa.”\n”Business Finlandin strategisena tehtävänä on tukea innovatiivisia suomalaisyrityksiä, jotka hakevat systemaattisesti kansainvälistä kasvua. Iloksemme voimme vahvistaa rahoituksen Mobidiagin hankkeen toiselle vaiheelle rahoituksen ensimmäiselle vaiheelle asetettujen tavoitteiden täytyttyä, ja näin tukea yritystä sepsiksen varhaiseen tunnistamiseen tähtäävän ratkaisun kehittämistyön eteenpäin saattamisessa”, sanoo johtava asiantuntija Raimo Pakkanen Business Finlandista.\nMobidiag on nopeasti kasvava molekyylidiagnostiikkayhtiö, jonka ratkaisut vastaavat terveydenhuollon toimijoiden erilaisiin diagnostiikkatarpeisiin. Mobidiagin Amplidiag- ja Novodiag -alustojen kehityksen lähtökohtana on ollut helppokäyttöisyys ja soveltuminen massatuotantoon. Nämä laadukkaat ja kohtuuhintaiset ratkaisut soveltuvat sekä suurten näytemäärien seulontaan että tarkasti rajattuun oireisiin perustuvaan testaukseen. Yhtiön tarjoama monipuolinen tuotevalikoima mahdollistaa molekyylidiagnostiikan laajamittaisen soveltamisen mikrobien lääkeresistenssien diagnosointiin sekä muiden vielä tyydyttämättömien diagnostiikkatarpeiden täyttämiseen. Mobidiagin ensimmäinen kohdealue on suolistoinfektiot sekä superbakteerit ja myynti tapahtuu omien myyntikanavien ja jakelijoiden kautta. Yritys on nopeasti nousemassa johtavaan asemaan Euroopan markkinoilla.\nMobidiagilla työskentelee yli 100 työntekijää. Yrityksen pääkonttori sijaitsee Espoossa, ja sillä on tytäryhtiöt Ranskassa, Isossa-Britanniassa ja Ruotsissa. Lisätietoja saat osoitteesta


Elämän Kyydissä: Helsingin hehkutusta kera tuikkukippojen\nViimeviikonloppuna avopuolisoni oli Lontoossa ja minä vietin kaksia synttäreitä Helsingissä. Koirat pääsivät mummolaan yökylään(lue, äitini luokse) Yleensä kun lähdemme johonkin yökylään menemme yhdessä, mutta tälläkertaa lähdin yksin. Laukkuja oli yhteensä 4 ja kaksi koiraa talutusnarussa siihen päälle.\nSe että saa puskettua itsensä ovesta ulos nämä kaikki käsissään ja hilattua itsensä käytävän portaat alas ja 30m autolle vaatii aikamoista tahdon lujuutta. Olisin tietenkin voinut viedä yksikerrallaan, mutta en jaksa käyttää hirveesti aikaa siihen.\nMeillä oli kerran sellaiset naapurit jotka lähtivät joka viikonloppu reissuun ja mies kantoi aina tavarat autoon kassi kerrallaan.\nMeillä toimitaan niin että autamme toisiamme tarpeen mukaan. Yhtä työtehtävää ei ole sidottu yhdelle ihmiselle.\nTosin renkaiden vaihto nyt luonnistuu paremmin tuolta paremmalta puoliskolta. Voin ihan hyvin olla vaikka pölykapselivastaavana tai seuraneitinä.\nTäytyy vielä sanoa että yllätyn joka kerta miten mukava paikka Helsinki on. Heti aamusta postinjakaja tervehti monen metrin päästä, autoilijat antavat tietä suojatiellä(!?) tosin se on kyllä etelässä yleisempää kuin pohjoisempana(Lue, Uusimaa ja Päijät-häme). Kaupan kassat ovat iloisia ja ystävällisiä. Siellä ilo ja onni näkyy oikeasti ihmisistä.\nBetonityö villitys jatkuu. Tein tuliaisiksi kahdelle ihmiselle lähes samanlaiset mutta eri korkuiset tuikkukipot. Noi helmet revin pois ja maalasin sen reunan mustalla, tuli mielestäni paremman näköinen.\nTämä kippo lähtee isälleni joululahjaksi


Miksi valintasi on kampaamotuotteet.fi? - Kampaamotuotteet.fi\n> Miksi valintasi on kampaamotuotteet.fi?\nOlemme suomalainen ja luotettava\nOlemme suomalainen ja luotettava yritys. Työllistämme ihmisiä Suomessa kampaamoalalla ja markkinoinnissa. Maksamme veromme Suomeen. Tilaamasi tuotteet toimitetaan Suomen sisäisellä postilla ja saat asiakaspalvelua suomeksi. Verkkokaupan lisäksi kivijalkaliikkeemme on palvellut asiakkaitamme Kokkolassa luotettavasti ja hyvällä maineella jo kymmenen vuotta. Kun valitset kampaamotuotteet.fi verkkokaupan, suosit suomalaista työtä ja palvelua.\nTuotevalikoimamme koostuu alan ehdottomasti laadukkaimmista tuotteista. Valikoimamme on ammattilaisen valitsema, suosittelema ja myös käytössä ammattilaisten omassa päivittäisessä työskentelyssä. Verkkokaupan taustayritys Studio Tomi Yrjänä on toiminut menestyksekkäästi kampaamo- ja kauneusalalla jo lähes kymmenen vuotta ja työkokemusta alalta löytyy vielä pidemmältä ajalta. Kun hankit tuotteitamme kampaamotuotteet.fi verkkokaupasta, voit luottaa siihen, että olet tehnyt laadukkaan valinnan oman kauneutesi hoitoon.\nLahjoitamme vuoden lopussa valittuun ja sopivaan hyväntekeväisyyskohteeseen osan tuotostamme.\nAina kilpailukykyiset hinnat - aina edullinen toimitus\nHaluamme tarjota sinulle ammattilaisten suosimia valikoituja ja laadukkaita tuotteita kilpailukykyisillä hinnoilla. Emme ole outlet- tai halpamyymälä, mutta kauppamme hintataso on pysyvästi Suomen edullisimpia tuotevalikoimamme tuotteissa. Kaupassamme on myös usein kiinnostavia ja edullisia kampanjoita ajankohtaisista tuotteista. Klubikirjeemme tilaajat saavat säännöllisesti sähköpostiinsa yksinoikeudellisia alennuskuponkeja ja kampanjatarjouksia. Verkkokauppamme on toimituskuluiltaan yksi alansa edullisimpia Suomessa. Maksat tilauksestasi toimituskuluja alhaisimmillaan 4,90 EUR. Yli 89 EUR tilaukset toimitamme sinulle ilmaiseksi.\nVerkkokaupassamme maksat turvallisesti. Yhteistyökumppanimme on Suomen Maksuturva Oy, Finanssivalvonnan valvonnassa toimiva kotimainen maksulaitos ja maksupalveluntarjoaja. Maksuturva Oy toimii satojen verkkokauppojen maksujenvälittäjänä, joten voit luottaa siihen, että verkkokaupassamme maksusi välittyy kokeneen ja luotettavan palveluntarjoajan välityksellä. Luonnollisesti kaikki tietoliikenne kaupassamme on suojattu turvallisella ssl-yhteydellä.\nTarjoamme rekisteröityneille asiakkaillemme kanta-asiakasohjelman. Tekemällä ostoksia verkkokaupassamme, keräät kanta-asiakaspisteitä, jotka voit milloin tahansa muuttaa alennuskupongiksi asiakastilisi kautta. Alennuskuponkia käyttämällä saat alennusta uusista ostoksistasi kampaamotuotteet.fi verkkokaupassa. Lue lisää kanta-asiakasohjelmasta


Lähettänyt Tädin eläintarhassa päiväys: elokuuta 06, 2016\nTehtiin Junnun kanssa kesäretki ja maakuntakierros. Päivän aikana tuli mittariin noin tuhat kilometriä. Jyväskyläkin osui reitin varrelle ja kävimme sitten tietenkin Pandan tehtaanmyymälässä. Täytyy sanoa, että oli entiseen verrattuna hienoinen pettymys.\nkännykkänaps täti kuvaa täti reissaa valokuvat vapaa-aika


Ohjeet uimaan tulevalle-Koirauimala Kuutti - Eläinklinikka Norppa\nNäin varaat ajan ja pääsette uimaan\nVaraa aika puhelimitse klinikan aukioloaikoina tai nettiajanvaruksesta 24/7\nUintikäynnin voi maksaa klinikan aukioloaikoina Norpan kassalle tai nettiajanvarauksen kautta ennakkolaskuna.\nNettiajanvarausta käytettäessä saat paluusähköpostina varausvahvistuksen ja ovikoodin, jolla pääset uimalaan 8-22 välisenä aikana, jokaisena viikonpäivänä, vuoden ympäri!\nTutustu uimalan ohjeisiin ennen ensimmäistä käyntiäsi.\nEnsimmäisellä kerralla Kuutin uittaja sisältyy hintaan ja opastaa käytännöt ja laitteiden käytön.\nUimalan eteistilassa on lukolliset säilytyskaapit, johon saat arvotavarat säilytykseen käynnin ajaksi.\nTiloissa on myös asiakas WC.\nEnsimmäiseen uintikertaan sisältyy uittaja, joka opastaa uimalan käytännöt ja laitteiden käytön.\n(uittaja on pääsääntöisesti käytettävissä vain klinikan aukioloaikojen mukaan tai erikseen sovittaessa)\nNarttukoiran juoksuaika (varoaika viikko)\nTarttuvat taudit (mahatauti, kennelyskä jne)\nSydänvaivoista tai epilepsiasta kärsivä koira, keskustele eläinlääkärisi kanssa\nPanta/valjaat/hihna, jotka eivät laske väriä (voi uittaa myös vapaana)\nTalvisin hyvä varata myös mantteli/bot-loimi tms.\nVaihtovaattet itselle kannattaa varata mukaan + sisäkengät (crocksit)\nVesileluja, makupaloja (tarvittaessa)\nHoito-aineen turkille (tarvittaessa)\nRuokailusta tulisi olla kulunut yli 4 tuntia. Uintipäivänä ei mielellään aamuruokaa.\nKäytä koirasi tarpeillaan aina ennen ja jälkeen uinnin. Uiminen kiihdyttää voimakkaasti koiran aineenvaihduntaa.\nVarmista koirasi uintikunto (esteet uinnille ylempänä)\nKoira tulee huuhdella ennen altaasen menoa, ainakin vatsan alunen, takapuoli ja tassut. Myös irtokarvat olisi hyvä harjata ennen uintia, etenkin karvanlähtöaikaan.(varaa tarvittaessa harja/suka mukaan)\nAikavaraus on pituudeltaan 60 min, johon sisältyy allasaikaa 30 min, alkuhuuhteluun, loppupesuun ja kuivaukseen on varattu 15+15 min (toipilaat ja pennut 45 min, joista uintiaikaa 15 min)\nTurkkiroduilla on hyvä huomioida pidempi aika niin pesun, kuin kuivauksen suhteen. Mikäli pesu/kuivaus ylittää ohjeajat, on lisäaika 10 €/30 min\nVoit varata myös pelkän pesu/kuivaus ajan, johon ei sisälly lainkaan uintiaikaa.\nUimalaan tullessasi tiloissa voi olla vielä edellinen asiakas pesu/kuivaushuoneessa. (erillinen tila, ei näköyhteyttä) Pidäthän koirasi aina kytkettynä uimalan tiloissa, jotta ikäviltä kohtaamisilta voidaan välttyä.\nAllas on vain koiria varten. Omistaja uittaa koiraa altaan ulkopuolelta käsin. Vain Kuutin uittajalla on lupa mennä altaaseen.\nUimavuorolle voi tuoda enintään 3 pientä/keskikokoista tai 2 maxikokoista koiraa kerralla turvallisuussyistä.\nKoirat ovat uimalassa aina omistajan vastuulla!\nMikäli uimaalan ei tule käyntisi aikana seuraavaa asiakasta, sammutathan valot poistuessasi ja tarkista että ovi menee lukkoon. \nTiloissamme on tallentava kameravalvonta.\nVahingon sattuessa altaaseen, sammuta välittömästi altaan puhdistuskoneisto seinällä olevasta painikkeesta ja ilmoita asiasta viipymättä seinällä olevaan puhelinnumeroon tai klinikan aukioloaikana Norpan kassalle. \nAltaaseen sattuneesta vahingosta veloitamme 300€, sillä altaaseen täytyy suorittaa shokkiklooraus ja tehopesu, jolloin se on poissa käytöstä vuorokauden. Muistathan siis ulkoiluttaa koiran hyvin ennen uintia\nKoko uima-altaan yksityiskäytön (vain koirat altaaseen)\nUintiliivejä kaikenkokoisille koirille\nPesu/kuivaushuoneessa on 2 ergonomista pesupistettä, jotka on erotettuna toisistaan väliseinin.\nShampoon saat automaatista (pesupisteen suihkusuuttimessa)\nTehokkaat ammattitason turkinkuivaimet ja häkkikuivaimet kuivatusta varten useammalle koiralle.


Kohtuuttomuudessa työskentelevät lapset • Pelastakaa Lapset ry\nKohtuuttomuudessa työskentelevät lapset\nMiljoonien lasten epäinhimillinen hyväksikäyttö työläisinä on rikkomus ihmisoikeuksia kohtaan. Julkisuudessa puhutaan edelleen liian vähän siitä, miten monien arkikäytössämme olevien tuotteiden alkuperä saattaakin olla todella kaukana eettisestä valmistuksesta.\nTeksti Raili Mykkänen Pääkuva Maryam Mohamadi Haji\nArtikkeli on julkaistu Pelastakaa Lapset -lehden numerossa 3/21. Kiinnostaisiko sinua lukea lisää monipuolisia juttuja lapsen oikeuksista ja lastensuojelusta?\nLuettelo lapsityövoiman tai pakkotyön turvin tuotetuista tavaroista on päivitetty 23. kesäkuuta 2021.\nYhdysvaltain työministeriön julkaisema ja kansainvälisten työasioiden toimiston (ILAB) ylläpitämä luettelo eri lähtömaista olevista tuotteista, joiden tiedetään kytkeytyvän kohtuuttoman lapsityövoiman käyttöön, on pitkä. Listalta näyttää löytyvän tekstiiliteollisuuden, metsäteollisuuden, kaivosteollisuuden ja maatalouden teollisuudelle tuottamia raaka-aineita tai materiaaleja. Lista sisältää 144 tuotetta kaikkiaan 73 maasta.\nLasten suojeleminen kaltoinkohtelevalta ja haitalliselta lapsityöltä etenee niin hitaasti, että voisi ajatella, että jopa haluttomasti. Sopimuksia on tehty ja sopimuksia lapsityövoiman poistamiseksi tehdään. YK-maat pääsivät kymmenen vuotta sitten yksimielisesti sopimukseen (UN Guiding principles on business and human rights), jossa määriteltiin, että yritysten tulee kunnioittaa omassa toiminnassaan ihmisoikeuksia. ILABin kesäkuussa julkaisema lista kertoo toista. Maailman valtioiden yhdessä sopima tavoite lopettaa lapsityö kaikissa muodoissaan vuoteen 2025 mennessä ei valitettavasti näytä toteutuvan. Esimerkiksi viime vuosina nuorimpien, eli 5 –11-vuotiaiden, lapsityöläisten määrä on päinvastoin lisääntynyt.\nPelastakaa Lapset tekee työtä näidenkin lasten elinolojen parantamiseksi.\nLASTEN KALTOINKOHTELUA RAAKA-AINEIDEN TUOTANNOSSA\nMuoti, trendit, mainonta ja ylipäätään korkeampi elintaso ovat useille niin itsestään selviä asioita, ettei moni kuluttaja edes tule miettineeksi, miten kattavasti haitallisen lapsityön käyttö mahdollistaa itselle arkiset, tutut asiat, nautinnot ja trendien seuraamisen.\nEsimerkiksi Länsi-Afrikan Ghanasta ja Norsunluurannikolta tulee 70 prosenttia koko maailman kaakaosta, myös Suomessa valmistettavaan suklaaseen. Näiden maiden kaakaoviljelmillä työskentelee arviolta 2,1 miljoonaa lasta heidän terveyttään ja koulunkäyntiään haittaavissa olosuhteissa.\nKongossa kobolttia käsin keräävät lapset tuottavat 30 prosenttia maailmalle lähtevästä koboltista. Tätä kobolttia käytetään myös Suomessa. Kobolttia tarvitaan muun muassa kännyköihin, läppäreihin, kameroihin, partakoneisiin, sähköautoihin ja lentokoneiden suihkumoottoreihin.\nPohjois-Myanmarissa lasten keräämä jade on merkittävä osa maailman jalokivikaupan laitonta miljardibisnestä.\nAasia taas vastaa suurelta osin maailman vaatetuotannosta. Käytetyiltä näyttävät farkut saatetaan hiekkapuhaltaa kuluneen näköisiksi. Laittomissa tai laillisissa tehtaissa lapset hiekkapuhaltavat ilman suojaimia. Lopputuloksena syntyy muotia, mutta työn tehneille todennäköisimmin kivipölykeuhkosairaus, joka johtaa kuolemaan.\nVaikeaksi lapsille haitallisiin työprosesseihin puuttumisen tekee läpinäkyvyyden puute tuotannon jokaisessa vaiheessa. Jokaisessa tuotantomaassa on erilainen lainsäädäntö ja valvonta, joka paikallisella tasolla saattaa olla täysin puutteellista.\nIso osa maailman köyhimmistä ja suojattomimmista lapsista kustantaa suuren osan maailman keski- ja hyvätuloisten aikuisten ja lasten elintasosta, tarpeista ja mieliteoista. Lapset työstävät tavalla tai toisella osan maailman arkisista hyödykkeistä, joihin olemme teollistuneissa maissa tottuneet.\nVÄLINPITÖMÄTTÖMYYS ON KUOLEMAKSI\nTällä hetkellä lapsia, jotka tekevät työtä siten, että työ haittaa heidän opintojaan tai vahingoittaa heidän terveyttään tai kehitystään, on arvioitu olevan 28 kertaa Suomen väkiluvun verran. Nämä lapset ovat 5–17 -vuotiaita. Monilta heistä puuttuu puhdas vesi, riittävä ruoka ja uni, sekä mahdollisuus käydä koulua. He altistuvat onnettomuuksille, terveysriskeille, kuritukselle, väkivallalle ja raiskauksille.\nLapsen kehitykselle, moraalille tai terveydelle haitalliseen työhön päätyviä lapsia käytetään pahimmillaan kauppatavarana. Lapsityön pahimpiin muotoihin kuuluu myös lasten pakottaminen sotilaiksi, pakkotyö ja velkaorjuus. Yleisin kohtalo on lapsen kaupallinen seksuaalinen hyväksikäyttö.\nJokainen näistä lapsista traumatisoituu jollain tavalla.\nLeikki ja koulunkäynti eivät ole osa heidän lapsuuttaan.\nVÄLITTÄMISEEN ON VAIKEA PAKOTTAA – MUTTA SILTI\nVuonna 1989 solmittu YK:n lapsen oikeuksien sopimus on maailman laajimmin voimaan saatettu ihmisoikeussopimus. Vain Yhdysvallat on jättänyt sopimuksen ratifioimatta. Tämän maailman eri maiden yhteisen sopimuksen mukaan jokaisella lapsella on synnynnäinen oikeus koulutukseen, terveyteen, tasa-arvoon ja turvaan. Sopimusrikkomuksista ovat vastuussa aikuiset, eivät lapset. Tämän takia haitallisesta tai vaarallisesta lapsityöstä on puhuttava vahvemmin.\nKohtuuttoman ja lapsille haitallisen työn taustat ovat moninaiset ja siksi ratkaisujen löytämiseen tarvitaan laajaa yhteistyötä ja viranomaisten, hallitusten, yritysten ja yksityisten ihmisten halua, myötätuntoa ja työtä – ylikansallisesti. Tärkeintä on korjata syitä, jotka ovat lapsille haitallisen työn taustalla.\nJokaisen maan politiikalla luodaan tai ollaan luomatta kansalaisille sosiaalista turvaa, arvostetaan tai ei arvosteta ihmisoikeuksia, ylläpidetään demokratiaa tai yksinvaltiutta ja monissa maissa toteutuvaa korruptiota.\nHallitukset ja riskimaissa toimivat yritykset on saatava osaksi muutoksentekijöitä. Muutoin hyvää tarkoittavat työelämän ja lastensuojelun lait sekä lasten hyvinvoinnin huomioivat säännöt ja ohjeistukset jäävät sanahelinäksi. Toimenpiteiden toteutusta ja ylläpitoa on voitava valvoa ja siitä on raportoitava julkisesti.\nKaikissa maissa olisi esimerkiksi täysin mahdollista määritellä selkeästi, minkälainen lapsen tekemä työ on hyväksyttävää, jos näin halutaan toimia. Kaikissa maissa olisi mahdollista sopia, kuinka niiden lasten oikeuksista huolehditaan, jotka tekevät työtä, jotta heistä ei tule hyväksikäytettyjä työtä tekeviä lapsia. Kaikki tämä olisi mahdollista, mikäli valtiot ja yritykset toimisivat aidosti lasten aseman parantamiseksi eri yhteiskunnissa ja tuotantomaissa.\nPelastakaa Lasten kenttätyöntekijöiltä saadun tiedon mukaan vanhempien, huoltajien ja eri yhteisöjen kanssa tehtävä pitkäjänteinen valistustyö lisää ymmärrystä haitallisen lapsityön seurauksista. Asiallinen tieto on auttanut varmistamaan, että lapsille suodaan mahdollisuus päästä esimerkiksi kouluun.\nCOVID-19 ON LISÄNNYT LASTEN RISKIÄ JOUTUA TÖIHIN\nLasten koulunkäynnin turvaaminen kaikkialla maailmassa on erityisen tärkeää koronapandemiasta toivuttaessa. Pandemian aiheuttamat taloudelliset häiriöt ympäri maailman ja koulujen sulkemiset ovat jo vaikuttaneet haitallisesti jo ennestään köyhyydessä elävien lasten elinoloihin.\nUnicefin ja Kansainvälisen työjärjestö ILOn kesäkuussa julkaisemassa lapsityövoimaa käsittelevässä raportissa varoitetaan, että maailmanlaajuisesti 9 miljoonaa uutta lasta on vaarassa joutua haitalliseen lapsityöhön vuoden 2022 loppuun mennessä koronapandemian seurauksena.\nLasten suojelemisen kannalta on olennaisen tärkeää saada koronarokoteohjelma kattamaan aikuiset ja nuoret kaikkialla maailmassa. Lääketieteellinen julkaisu The Lancet muistuttaa, että aikuisten sairastuvuuden ja kuolleisuuden lisäksi pandemialla on myös toissijaisia vaikutuksia, vaille vanhempien hoitoa jääviä lapsia ja orpoja lapsia. Ilman huoltajaa lapset ovat hyvin herkästi köyhyyden armoilla ja heillä on riski päätyä kaltoinkohtelevaan, hyväksikäyttävään työhön.\nMyös sosiaaliturvasta on otettava irti enemmän tai sitä on rakennettava maihin, joissa sitä ei ole. Lasten sosiaaliseen suojeluun kytkeytyviä resursseja on mahdollista hyödyntää äärimmäisessä köyhyydessä elävien lasten hyväksi. Lapsilähtöisen sosiaaliturvan kehittäminen ja jalkauttaminen ovat yksi Pelastakaa Lasten keskeisiä toimenpiteitä pyrkimyksessä vähentää köyhyyden lapsiin kohdistuvia haittavaikutuksia.\nYRITYSTEN VASTUUNKANNOLLA ON MERKITYSTÄ\nYritysten hankinta- ja arvoketjut ovat pitkiä ja monesti niin monimutkaisia, että niihin on helppo kätkeä lapsille haitallisella lapsityöllä tuotettuja raaka-aineita ja hyödykkeitä. Läpinäkyvyys ja seuranta voivat olla hataraa tai niitä ei ole. Jossain kaukana tuotettavan raaka-aineen paikalliseen, lapsityönkäytön kohtuuttomuuksiin saattaa olla erittäin haasteellista päästä puuttumaan. Nämä työyhteisöt ovat piilossa, ulkopuolisilta suljettuja tai työprosesseja salataan ja tarkastuksissa viranomaisia lahjotaan.\nEuroopan komission puheenjohtaja Ursula von der Leyen sanoo, että lapsia vahingoittavalle lapsityölle pitää olla nollatoleranssi, sillä lapsia vahingoittava lapsityö on yritysmaailman vakavin ihmisoikeusloukkaus. Ja niinhän se onkin.\nEuroopan Unioni valmistelee koko unionin laajuista yritysvastuudirektiiviä (Sustainable Corporate Governance). Se on parhaillaan Euroopan komission pöydällä. Kyseessä on laaja pyrkimys vaikuttaa muun muassa ilmastonmuutoksien syntyyn ja ehkäistä kattavasti tiedossa olevien ihmisoikeusrikkomusten jatkuminen. YK:n ohjaavien periaatteiden mukaisesti yritysten huolellisuusvelvoitteen tulisi sisältää ihmisoikeusvaikutusten ja -riskien kartoittaminen, velvollisuus lopettaa haitallisia vaikutuksia aiheuttava toiminta sekä velvoittaa yritys korjaaviin toimenpiteisiin. EU haluaa alueellaan toimiville yrityksille tehokkaat, oikeasuhtaiset ja joustavat keinot ehkäistä ja lieventää ihmisoikeus- ja ympäristöriskejä sekä korjata tiedossa olevia haitallisia vaikutuksia.\nEräs ratkaisu on maksaa tuotantoketjujen eri vaiheissa työskenteleville asianmukaista palkkaa. Riittävällä palkalla elättää perheen ja turvaa pääsyn peruspalveluihin, kuten terveydenhuoltoon ja kouluun. Asianmukainen palkka varmistaa sen, etteivät lapset päädy tekemään lisätienistiä perheelleen, vaan voivat käydä koulua.\nIsoilla kansainvälisillä yrityksillä on niin halutessaan kykyä pyrkiä vaikuttamaan sen maan hallitukseen, jonka alueella heidän oma tuotantonsa tapahtuu. Kaikki yritykset voivat vaikuttaa omaan toimialaansa joko yksinään, muiden yritysten tuella tai yhdessä muiden toimijoiden, kuten kansalaisjärjestöjen kanssa, sekä rahoittamalla lapsityön ehkäisemiseksi tehtävää työtä.\nOLOSUHTEET MÄÄRITTÄVÄT IHMISARVON\nOlosuhteet vaikuttavat ihmisyyteen. Se on hyvä muistaa. Kun puhumme lapsista kauppatavarana ja hyödykkeinä, puhumme miljoonien lasten nykytilanteesta, mutta myös omasta lähihistoriastamme. Lapsia huutokaupattiin ja orjuutettiin Suomessa vielä sata vuotta sitten.\nSosiaaliturvan puuttuessa kunnat luovuttivat huutokauppaa muistuttavassa tilaisuudessa elatusta vailla olleen lapsen tämän ylläpidosta vähiten rahaa kunnalta vaatineelle perheelle tai henkilölle. Köyhyys oli tuolloin, ja on tänäkin päivänä, lapsuutta uhkaavista riskeistä vaarallisin. Huutolaislapsuuden kokeneiden tarinoissa esiintyy ruuan puutetta, vanhempien ahdinkoa, avioliiton ulkopuolisia lapsia, varattomuutta, toivottomuutta ja hellyyden kaipuuta. Aivan samat tekijät löytyvät tämän päivän lapsikaupan ja kohtuuttoman lapsilla teetettävän työn taustalta.\nTarina huutolaislapsesta kertoo, ettei talo tarjonnut piialleen ruokaa, mutta rangaistuksetta ei laskiämpäristäkään ollut lupa syödä. Julmaa, ja totta. Toisen ihmisen ostamisesta ja ihmisen omistamisesta kumpuavan ylimielisyyden ja välinpitämättömyyden seuraukset ovat kauhistuttavia. Lasten kaltoinkohtelua on vaikea ymmärtää.\nSuomen Pelastakaa Lasten perustaja Ester Stålberg koki 1922 vahvasti, että se, kuinka yhteisönä kohtelemme kaikkein heikoimmassa asemassa olevia, paljastaa todelliset arvomme. Eglantyne Jebb oli ajatellut samoin Englannissa perustaessaan Save the Children -liikkeen. 1920-luvulla vaikuttaneet naiset nostivat lapsuuden ihmisoikeudeksi. Sellaiseksi se pitäisi saada nyt 160 miljoonalle lapsityöläiselle.\nUBUNTU – HYVYYS ON SEKIN IHMISYYTTÄ\nHaitallisen lapsityön laajuudesta puhuminen on myös keino vaikuttaa. Ubuntu on afrikkalainen käsite, joka pohjimmiltaan merkitsee, että ihminen ei voi olla ihminen ilman toisia ihmisiä. Ubuntu ohjaa meitä ajattelemaan epäitsekkäästi ja tekemään tekoja, jotka vahvistavat maailmanlaajuista solidaarisuutta ja yhteyttä.\nPidetään ääntä haitallisesta lapsityöstä. Siitä, miten yleistä vahingoittava lapsityövoiman käyttö edelleen on. Puhutaan siitä, ettei se ole oikein. Varmistetaan, että yhä useampi haluaa tietää tuotteiden alkuperästä, taustoista ja reiteistä kauppoihin. Ubuntu on uskoa siihen, että jokaisen valinnoilla on vaikutuksensa yhteisen hyvän olemassaololle.\nSillä kaipa hyvinvointimme kestää sen, että nauttimamme suklaa, aamukahvi, vaatteet tai kännykät eivät aiheuta turhaa ja kohtuutonta kärsimystä yhdellekään lapselle?\nTämä vuosi julistettu lapsityön poistamisen kansainväliseksi teemavuodeksi.\nLuettelo lapsityön tai pakkotyön tuottamista tavaroista\nPelastakaa Lapset konsultoi ja auttaa yrityksiä toimimaan lapsen oikeudet huomioiden.


45 MIN KUUDELLE\n6 KUVA KOKIN ANNOKSESTA\nJuhlan aika? Valmista tätä herkullista ja ravitsevaa risottoa vastuullisesti pyydetystä hummerista. Reseptin on laatinut kanadalainen kokki Charlotte Langley.\nHummeri on suuri äyriäinen ja se kuuluu samaan heimoon katkarapujen ja makean veden rapujen kanssa.\nMSC-sertifioitu hummeri pyydetään Luoteis- ja Itä-Atlantilta. Langusteja pyydetään keskiseltä ja kaakkoiselta Tyyneltämereltä, Kaakkois-Atlantilta ja läntiseltä Intian valtamereltä.\nKERRO LISÄÄ HUMMERISTA\nHummereilla on tärkeä rooli meriekosysteemissä, mutta eurooppalaiset ja jotkut pohjoisamerikkalaiset kannat ovat vaarassa ylikalastuksen takia. Tämän takia on tärkeää ostaa ainoastaan vastuullisesti pyydettyjä hummereita. Hummerit ovat tyypillisesti sinisiä, vihreitä, harmaita tai ruskeita. Niiden tunnistettava punainen väri syntyy astaksantiinista, pigmentistä, jota syntyy hummeria keitettäessä.\n2 l kala- tai hummerilientä\n200g risottoriisiä (esim. arborio)\n5 rkl extra-neitsytoliiviöljyä\n25g selleriä hienonnettuna\n75g punaista ja keltaista paprikaa kuutioina\n45g fenkolia kuutioina (säilytä lehtiosa koristeeksi)\n3 rkl savustettua makeaa paprikaa\n175g kypsää MSC-sertifioitua hummerin lihaa per henkilö\nraastettua parmesaania maun mukaan (halutessasi)\nKuumenna kalaliemi kiehuvaksi keskikokoisessa pannussa.\nLiota sahramia valkoviinissä ainakin 10 minuuttia.\nLaita kattila kuumenemaan ja lisää oliiviöljy. Lisää kattilaan sipuli, valkosipuli, selleri ja fenkoli. Kuullota, kunnes kaikki ovat pehmentyneet (noin 5-10 minuuttia). Sitten lisää riisi ja sekoita huolellisesti.\nKypsennä riisiä, kunnes se on läpikuultavaa – noin 5 minuuttia. Lisää savupaprika ja sekoita. Lisää sahramilla maustettu viini ja anna hautua koko ajan sekoittaen, kunnes viini on haihtunut. Lisää tomaattipyree.\nLisää muutama kauhallinen kalalientä ja laske hieman lämpötilaa. Hyvää kannattaa odottaa ja risotto on ehdottomasti yksi tällainen asia. Jatka hauduttamista ja sekoita kunnes neste on imeytynyt. Jatka kuuman liemen lisäämistä ja sekoittamista kunnes riisi on melkein kypsää (noin 30-45 minuuttia).\nMaista ja mausta makusi mukaan suolalla ja pippurilla. Lisää sekaan kesäkurpitsa, paprikakuutiot ja villi hummerin liha.\nTarjoile matalissa kulhoissa ja koristele fenkolin lehdillä, sitruunankuorella ja -mehulla ja parmesaanilla.\nChef Charlotten muotokuva: Rick O'Brien\nKuva kokin annoksesta: Rick O'Brien\nHummeri-illustraatio: © Scandinavian Fishing Year Book


Erilaisia tapoja markkinoida | Arkinen\n« Kasinopelit tuovat viihdettä arkeen\nSuomalaisten suosituimmat nettikasinot vuonna 2018 »\nMarkkinoinnilla on monta tehtävää, mutta kaikessa yksinkertaisuudessaan se kertoo muille, että tällainen yritys on olemassa. On monia tapoja markkinoida, mutta oli kyseessä sitten pieni tai suuri yritys, hyväntekeväisyysjärjestö tai urheiluseura, on niille yhteistä se, että markkinointiin täytyy kiinnittää huomiota.\nYksi tärkeimmistä mietittävistä asioista jo liiketoimintasuunnitelmaa tehdessä on miettiä, mikä on kohderyhmäsi ja kuka on yleisösi. Kannattaa myös mietitä, ketkä ovat mahdollisia yhteistyökumppaneita ja kenen on hyödyllistä tietää yrityksestäsi sekä tarjoamistasi palveluista. Ne eivät välttämättä ole kilpailijoitasi, vaan sellaisia yhtiöitä, joiden kanssa olisi hyvä ja hyödyllistä tehdä yhteistyötä.\nJos kyseessä on pieni yritys, henkilöityy se yrityksen omistajaan. Brändäämisessä kannattaakin ottaa huomioon se, että kaikki mahdollinen markkinointimateriaali on visuaaliselta ilmeeltään samanlaista, olivat markkinointikanavat mitä tahansa. On hyvä olla selvillä myös markkinointia koskevasta kuluttajansuojalaista ja vaikkapa lukea siitä Kilpailu- ja kuluttajavirastossa.\nVaikka nykyään puhutaankin paljon internetin tärkeydestä markkinoinnissa, ei pidä unohtaa, että näkyvyys reaalimaailmassa on aivan yhtä tärkeää varsinkin, jos yrityksesi toiminta tapahtuu pääasiallisesti oikeassa maailmassa.\nEsimerkiksi urheiluseurat toimivat hyvin pitkälti reaalimaailmassa ja heillä on usein intohimoisia kannattajia. Joukkueelta odotetaankin fanituotteita, joilla voi osoittaa kannattajuuttaan sekä myös tukensa kyseille joukkueelle. Vaikka kyseessä olisi vain puulaakijoukkue, on mukava, jos saatavilla on seuran pipo tai fanipaita. Esimerkiksi Axon Profil tarjoaa sivuillaan erilaisia vaihtoehtoja.\nInternetin tärkeys markkinointikanavana\nMarkkinointikanavia on lukuisia – netistä julisteisiin, flyereihin ja lehdistötiedotteisiin. Tänä päivänä kaikilla täytyy kuitenkin olla omat nettisivut ja niihin kannattaakin panostaa kunnolla.\nSelkeys on avainsana nettisivuissa, sillä mikään ei saa potentiaalista asiakasta klikkaamaan itseään pois sivustolta kuin turhautuminen sen sekavuuteen. Kun surffaaja saapuu sivustollesi, pitäisi hänellä olla heti selvää, mistä on kyse – mitä joukkue tai yritys tekee ja mitä se tarjoaa.\nOn hyvä, jos verkkosivusi ovat myös englanniksi, sillä elämme kansainvälisessä maailmassa, jossa englanti on käyttökieli. Joku toisella puolella maailmaa asuva saattaa hyvinkin olla kiinnostunut siitä, mitä juuri sinulla on tarjota.


Seniorirakentamiselle on kova kysyntä - heili.fi\nSeniorirakentamiselle on kova kysyntä\nJulkaistu 7.4.2021 08:07\nSepänhelmen on määrä valmistua marraskuussa. – Kaikessa rakentamisessa huomioidaan sekä ympäristö että tulevien asukkaiden tarpeet, kertovat Matti Puhakka (vas.) ja Jukka Tuunanen. Kuva: Hanna-Mari Lappalainen\nRakentaminen: Sepänhelmestä on tarkoitus luoda naapuruston yhteisöllisyyden keskus ikäihmisille.\nSepänkatu 40A:han nousee parhaillaan paitsi viimeisintä teknologiaa hyödyntävä myös yhteisöllisyyttä korostava senioriasuintalo. Kyseessä on Joen Kodin uusi kohde, joka on myös Joensuun kaupungin seniorirakentamisen pilottihanke.\nTalo on herättänyt kiinnostusta valtakunnallisesti, mistä kertoo myös Kuntarahoituksen hankkeelle myöntämä reilun neljän miljoonan euron rahoitus. Kuntarahoituksen yhteiskunnallista rahoitusta myönnetään investoinneille, jotka tuottavat laaja-alaista yhteiskunnallista hyötyä ja jotka edistävät yhdenvertaisuutta, yhteisöllisyyttä ja elinvoimaisuutta.\n– Sekä rakennuksen suunnittelussa että rakentamisessa on pyritty kaikilla tavoin ottamaan huomioon Joensuun hiilineutraalisuustavoite, minkä vuoksi saimmekin Kuntarahoituksen stipendin, kertoo Joensuun Hoiva- ja palveluyhdistys ry:n hallituksen puheenjohtaja Matti Puhakka.\nJoen Kodin kohteet ovat pääsääntöisesti Asumisen rahoitus- ja kehittämiskeskus ARAn rahoittamia, ja myös Sepänhelmi sai ARA-avustusta 1,8 miljoonaa euroa. Yhdistys on panostanut itse hankkeeseen 1,25 miljoonalla eurolla.\nTalon harjannostajaisia vietettiin tällä viikolla, ja sen on määrä olla valmis marraskuussa. Taloon tulee kaikkiaan 36 asuntoa, joista 27 on yksiöitä ja loput kaksioita.\nEkologisuuden huomioimisen lisäksi Sepänhelmessä on otettu uusi askel esteettömyyden ja digitaalisuuden suhteen.\n– Kaikista talon oviaukoista pystyy kulkemaan rollaattorilla ja pyörätuolilla, ja muun muassa kylpyhuoneiden lattiat valetaan kallelleen seinään päin, jotta kylpyhuoneissa on helpompi kulkea apuvälineiden kanssa, kertoo Joensuun Hoiva- ja palveluyhdistys ry:n toiminnanjohtaja Jukka Tuunanen.\nTuunasen mukaan kaikki Sepänhelmeen tulevat kalusteet ja tasot ovat säädettävissä joko sähköisesti tai mekaanisesti.\n– Parikymmentä vuotta on yleinen aika, joka meidän asunnoissamme asutaan. Jos asuntoon muuttaa seitsemänkymppisenä, alkaa kunto jossakin vaiheessa huonontua, ja kalusteita on silloin tarpeen muokata, Tuunanen toteaa.\nMyös hajuhaitat on huomioitu ilmastoinnissa uudella tavalla, johon Tuunanen sai sanojensa mukaan itse idean teollisuudessa käytetyistä ilmanpoistomenetelmistä.\n– Sen avulla hajut eivät pääse leviämään kerroksissa.\nYhteisöllisyys on Sepänhelmessä merkittävässä roolissa, ja sitä silmällä pitäen talon ylimpään kerrokseen rakennetaan kerhohuone, saunatilat sekä kattoterassi, jossa on mahdollisuus viljellä kasveja.\n– Ikäihmisten yksinäisyyttä ei voida torjua laittamalla dosettiin lääkkeitä, mutta puitteilla siihen voidaan vaikuttaa, Jukka Tuunanen huomauttaa.\nVieressä sijaitsevaan Sepänkatu 40B:hen rakennetaan kaikkien yksiköissä asuvien käyttöön tuleva kuntosali, ja taloille tulee myös yhteinen sisäpiha, josta tulee kävelykadun tapaan talviaikaan lämmitetty.\nKaiken kruunaa yhteiskäyttöön tarkoitettu auto.\n– Se on minusta aivan erikoisen hieno ratkaisu. Asukkailla ei tarvitse olla omaa autoa, vaan yhteiskäyttöautolla voi käydä vaikka kaupassa tai marjassa, Tuunanen toteaa.\nJukka Tuunasen ja Matti Puhakan mukaan uudet ja ekologiset ratkaisut auttavat kaupungin hiilineutraalisuustavoitteessa ja ovat myös kestävämpiä, vaikka eivät edullisia olekaan.\nTuunasen mukaan kaksi kolmasosaa Sepänhelmen energiasta tulee olemaan omavaraista.\n– Halvemmallakin olisimme toki päässeet, mutta halusimme tehdä pitkän tähtäimen ratkaisuja. Maalämpö- ja aurinkolämpöjärjestelmien asentaminen maksaa enemmän kuin pelkkä kaukolämmön hankkiminen, ja samoin käyttämämme betoni ei ole halvinta mahdollista. Tavoitteemme on, että tämä talo tulee olemaan tässä vielä sadan vuoden päästä.\nSekä Kuntarahoitus että ARA tulevat lähettämään omat delegaationsa tutustumaan Sepänhelmeen.\n– He lisäävät meillä hyväksi havaitut uudet ratkaisut omiin kriteereihinsä, jolloin niitä tullaan hyödyntämään myös valtakunnallisesti, Tuunanen iloitsee.\nSepänhelmi on herättänyt jo nyt runsaasti kiinnostusta vanhusväestössä, ja kyselyitä asunnoista tulee päivittäin. Jukka Tuunasen mukaan asuntohaku alkaa kuitenkin vasta 1. heinäkuuta.\n– Juhannuksen jälkeen saamme varman tiedon siitä, valmistuuko talo aikataulussa.\nAsukkaaksi taloon hyväksytään ARA-kelpoisia, yli 65-vuotiaita henkilöitä. ARA-kelpoisuuden mukaisesti valintaperusteita ovat asunnon tarve, varallisuus ja tulot.\n– Uskomme, että kilpailu asunnoista tulee olemaan kova, Matti Puhakka toteaa.\nRuoritielle uusi yksikkö\nJoensuun Hoiva- ja palveluyhdistys ry:llä on parhaillaan vetämässä Sepänhelmen lisäksi muitakin merkittäviä hankkeita: Rantakylän Ruoritielle on määrä rakentaa lähitulevaisuudessa ikääntyvien tehostetun palveluasumisen kohde, joka korvaisi nykyisen palvelukeskuksen.\nMyös Joensuun kaupunginhallitus totesi viime marraskuussa tehostetun palveluasumisen asunnoilla olevan jatkuvan tarpeen, minkä vuoksi hanke lisättiin Joensuun kaupungin ikääntyvien ja erityisryhmien asumisen toimeenpano-ohjelmaan.\n– Hanke on erittäin tärkeä koko kaupungin kannalta, koska Rantakylässäkin tarvitaan työpaikkoja, ja kaikkea ei voi tuoda tänne keskustaan, Jukka Tuunanen summaa.


Beta RR 50 SUPER MOTARD 50 cm³ 2012 - Rovaniemi - Mopo - Nettimoto\nSiitä varmatoiminen beta uudelle omistajalle. Pyörä toimii niinkuin kuulukin. Osia vaihdettu monen sadan edestä ja huolettu säänöllisesti. Osia mukaan tulee melkein käyttämättömät nastat, toiset parit smotoja, vilkut, uudet jarrupalat, Rattaita joka lähtöön, vakioputki, lokasuoja, kytkin ja jarrukahvat, dellorton 21 kaasutin, vakio äänenvaimennin, 70cc airsalsportti mallia leikannut, mutta ei niin pahassa kunnossa etteikö viitisi enään käyttää... Uuden männän ko tilaa niin saa airsalin käymään. Miinuksiakin löytyy - Lippa halkipoikki - Ajovalossa pientä häiriötä, että ei taho aina palaa Tämänhetkinen tekniikka on 50 betan vakio sylinterisarja,16,5 kaasari, gianellin tehoputki, italkitin läpät, ja kirsikkana kakunpäällä tk äänenvaimennin. Kulkee sen 95-105. koneremppa tehty noin 12000 kohdalla Boonuksena punaiset ledit ja nappirajoitin, joka ei pelitä kunolla, mutta kait sen joku sähköinsinööri laitaa toimimaan Hinnasta voi koittaa tinkiä!\nSiitä varmatoiminen beta uudelle omistajalle. Pyörä toimii niinkuin kuulukin. Osia vaihdettu monen sadan edestä ja huolettu säänöllisesti. Osia mukaan tulee melkein käyttämättömät nastat, toiset parit smotoja, vilkut, uudet jarrupalat, Rattaita joka lähtöön, vakioputki, lokasuoja, kytkin ja jarrukahvat, dellorton 21 kaasutin, vakio äänenvaimennin, 70cc airsalsportti mallia leikannut, mutta ei niin pahassa kunnossa etteikö viitisi enään käytt...Lue lisää »\nSiitä varmatoiminen beta uudelle omistajalle. Pyörä toimii niinkuin kuulukin. Osia vaihdettu monen sadan edestä ja huolettu säänöllisesti. Osia mukaan tulee melkein käyttämättömät nastat, toiset parit smotoja, vilkut, uudet jarrupalat, Rattaita joka lähtöön, vakioputki, lokasuoja, kytkin ja jarrukahvat, dellorton 21 kaasutin, vakio äänenvaimennin, 70cc airsalsportti mallia leikannut, mutta ei niin pahassa kunnossa etteikö viitisi enään käyttää... Uuden männän ko tilaa niin saa airsalin käymään.\n- Lippa halkipoikki\n- Ajovalossa pientä häiriötä, että ei taho aina palaa\nTämänhetkinen tekniikka on 50 betan vakio sylinterisarja,16,5 kaasari, gianellin tehoputki, italkitin läpät, ja kirsikkana kakunpäällä tk äänenvaimennin.\nKulkee sen 95-105.\nkoneremppa tehty noin 12000 kohdalla\nBoonuksena punaiset ledit ja nappirajoitin, joka ei pelitä kunolla, mutta kait sen joku sähköinsinööri laitaa toimimaan\nHinnasta voi koittaa tinkiä!\nNico Kainulainen, Rovaniemi\nVaihtokohde: Renault Laguna (Myyty) - Nettiauto - Daniil Lesonen\nVastaus: Myy renaultti pois ja tule rahalla hakemaan\nVastaus: ei tarvetta mopoautolle.. tule rahalla hakemaan\nNettimoto ID 2461157


Osta Hust&Claire - Body, 3 kpl, Kanit - Lekmer.fi – Osta lastentarvikkeet verkosta - lekmer.fi\n> Body, 3 kpl, Kanit\nHust&Claire Body, 3 kpl, Kanit\nhttps://lekmer.fi/body-3-kpl-kanit/p/67570 67570 Body, 3 kpl, Kanit https://lekmer.fi/images/245103/nostotracking.jpg 0 0 EUR OutOfStock Hust&Claire Clothing/All in ones/Baby bodies Hust & Clairen pitkähihaiset bodyt kolmen kappaleen pakkauksessa. Joustavasta puuvillajerseystä valmistetuissa bodyissa on koristeellinen kuvio ja painatus. Pakkauksessa kolme erilaista bodya - yksi raidallinen pitsikauluksella, yksi kanikuvioinen ja yksi nallepainatuksella. Toisella olkapäällä ja haarassa pukemista ja riisumista sekä vaipanvaihtoa helpottavat painonapit. Bodyt ovat GOTS-sertifioituja eli materiaali on pääosin ekologisesti viljeltyä puuvillaa.


Toiminnanohjauksella monipuolista tietoa | Softwave\n”PEPTin yhteistyö Softwaven kanssa alkoi vuonna 2007. Otimme käyttöön kaikki Opiferus® Toiminnanohjauksen tuolloiset moduulit: Varasto, Työajankirjaus, Laskutus ja Projektinhallinta. Vuonna 2015 teimme laajemman uudelleenkäyttöönoton, jonka myötä lisämoduuleiksi tulivat Myynti- ja ostotilaukset, Kirjanpito, Käyttöomaisuus, Ostoreskontra ja Työmaamoduuli. Tuolloin kävimme myös tarkasti läpi jo käytössä olleet moduulit ja niihin liittyvät prosessit: mitä haluttiin lisää, mitä haluttiin kehittää.\nNina Enlund, varatoimitusjohtaja ja talouspäällikkö, PEPT Oy Ab\nOrganisaatiossamme on paljon erilaisia käyttäjärooleja, jotka hyödyntävät Opiferus® Toiminnanohjauksen eri osia. Esimerkiksi työnjohtajille määritellään oikeudet työn tarpeiden mukaisesti. Itselleni Opiferus® Toiminnanohjaus on tärkeimpiä työkaluja, jonka avaan aamulla heti sähköpostin jälkeen. Siellä on aika lailla kaikki tieto, mitä työssäni tarvitsen, kun seuraan eri projektien sujumista ja laskutusta. Selainpohjaisen ohjelmiston ansiosta yrityksen johdolla on joka hetki käytössään reaaliaikainen ja monipuolinen tieto toiminnastamme.\nOlemme tehneet Softwaven kanssa yhteistyötä projekteina yli vuosikymmenen ajan. Heillä on aina riittänyt resursseja vastata siihen, kun PEPTin toiminta ja samalla toiminnanohjauksen tarpeet ovat kasvaneet. Softwave on myös kehittänyt meille oman räätälöidyn teline- ja työsuunnitteluohjelman, joka on täysin integroitu Opiferus® Toiminnanohjauksen kanssa.\nArvostan sitä, että Softwave on paikallinen kotimainen toimija. Käyttöönottojen yhteydessä meidät on koulutettu ohjelmiston käyttöön. Jos jokin asia ei ole heti jäänyt muistiin, Softwaven porukka on auttanut ja vastannut kysymyksiin todella nopeasti. Heidän kanssaan on helppo ja vaivaton toimia.”


Aluekoodit suojaavat DSi-pelejä - AfterDawn\nAfterDawn > Uutiset > Aluekoodit suojaavat DSi-pelejä\nAluekoodit suojaavat DSi-pelejä\nKirjoittaja Kaarlo Räihä @ 7.10.2008 17:19 Kommentteja (6)\nNintendo esitteli tulevan DSi-käsikonsolin Japanissa viime viikolla. Tuolloin Nintendo ei kuitenkaan kertonut, että konsolille tarkoitetut pelit tullaan varustamaan aluekoodeilla, jotka rajoittavat pelit toimimaan ainoastaan tietyillä markkina-alueilla.\nSekä alkuperäiset DS- että DS lite -konsolit ovat aluekoodittomia, jonka seurauksena kuluttajat ovat voineet hankkia pelinsä mistä tahansa. Aluekoodittomuuden myötä konsolien omistajat ovat voineet nauttia myös julkaisuista, joita ei ole virallisesti tuotu myyntiin kyseiselle markkina-alueelle.\nAluekoodit tulevat koskemaan sekä DS Shop -kauppapaikan kautta ladattavia pelejä että DSi-konsolille varta vasten tarkoitettuja kasettipelejä. Tuleviin DS- ja DS Lite -yhteensopiviin peleihin aluekoodeja ei tule.\nNintendo puolustelee aluekoodeja sanomalla niiden helpottavan markkina-aluekohtaisen tuotteiden räätälöintiä. Aluekoodit ovat myös Nintendon mukaan pakollisia, koska DSi-konsolin tukemat pelien ikärajat ovat erilaisia eri markkina-alueilla.\nPelien ohella rajoitus koskee kaikki ohjelmia, jotka julkaistaan konsolille virallisten kanavien kautta. Toistaiseksi DS- ja DS Lite -konsoleille on julkaistu lähinnä pelejä ja ajanvieteohjelmia, mutta DSi-konsolin kameroiden ja sisäänrakennetun internet-selaimen myötä konsolille voisi työstää aiempaa helpommin myös muitakin sovelluksia kuin pelkkiä pelejä.\n<Canalilta BBC teräväpiirtona >Sonyn Dada.net myy DRM-vapaata musiikkia halvimmillaan 66 sentin kappalehintaan\nJa samalla luotiin jälleen mod valmistajille laajat markkinat.Ei nämä pällit kyllä koskaan opi.\nKyllä tuokin modataan\nOsaisiko joku selventää millä tavalla nuo aluekoodit helpottavat pelien "räätälöintiä"? Minkä takia eri markkina-alueilla ei voitaisi myydä eri ikärajalla samaa peliä ilman alukoodausta? En ymmärrä.\nSiis aluekoodithan aiheuttaa sen, että modipiirien valmistajat rupee tekee niihin näitä piirejä joilla nuo aluekoodit ja muut suojaus hömpötykset menee pois.\nei kai tuo ole laitonta, miksi olisi?


Nuorukainen murhasi kaverinsa kanssa isäpuolensa Itä-Helsingissä - Kotimaan uutiset - Ilta-Sanomat\nNuorukainen murhasi kaverinsa kanssa isäpuolensa Itä-Helsingissä\nJulkaistu: 26.6.2012 15:16\nKaksi nuorukaista eivät saaneet hovioikeudessa huojennusta elinkautisiin tuomioihinsa.\nMurhan uhri oli toisen tekijän isäpuoli. Henkirikos tapahtui toissa vuonna Itä-Helsingissä.\nParikymppiset miehet yllättivät miehen, kun tämä oli nukkumassa vuoteessaan. Raju väkivalta kesti noin tunnin.\nAsunnossa oli paikalla useita ihmisiä: uhrin puoliso, kaksi pientä lasta sekä ravintolasta jatkoille tullut nainen. Miehen ruumis löytyi vasta kuukausien päästä Nurmijärveltä.\nToni Kai Kristian Harhala vaati hovioikeudessa, että hänen tekonsa katsotaan korkeintaan tapoksi. Kimi Michael Hagelin piti omaa osuuttaan pahoinpitelynä ja hautarauhan rikkomisena.\nHelsingin hovioikeus päätyi jutussa samalle kannalle kuin käräjäoikeus. Molemmille langetettiin elinkautinen murhasta ja hautarauhan rikkomisista. Miesten mielentila tutkittiin hovioikeusprosessin aikana. Lausunnon mukaan he ymmärsivät tekonsa.\nTaikonautti antoi lapsille oppitunnin avaruudesta\nVenäjä ja Kiina suuttuivat ihmiskaupparaportista Ulkomaat\nPitkä pelikielto odottaa - uhkasi tappaa tuomarin\nHerttuatar Catherinen synnytys maksaa noin 11 000 euroa\nPelon ilmapiiri vaientaa suita suomalaisilla työpaikoilla 15:25


Tuorepastaa - VERKKORUOKAKURSSI | Uusimaa\nTuorepastaa - VERKKORUOKAKURSSI\navoin kaikille, etäopetus, maksullinen ruokakurssi, ruoka, ruokakurssi, tuorepasta, verkkoruokakurssi\nOpi valmistamaan ja muotoilemaan itse pastaa! Valmistamme erilaisia pastoja alusta asti kaulien. Halutessasi voit käyttää myös pastakonetta. Pastojen kanssa teemme erilaisia kastikkeita. Ihastu pastan monipuoliseen maailmaan farfallesta täytettyihin ravioleihin.\nVerkkoruokakurssi järjestetään torstaina 2.3.2021 klo 17.00–19.00.\nTuorepastaa - verkkokurssi (hinta marttajäsenille) 25 €\nTuorepastaa - verkkokurssi (hinta ei-marttajäsenille) 30 €